
Pa motibo di ta abusa di su yiu 

Dominicano a kap e Jamainico cu consecuencia fatal 




AYERA diahuebs atardi pa mas o menos 
6:15 Central di Polis ta wordo notifica 
di un caso di kapmento na Flamboy- 
anstraat 22 na San Nicolas. 

Patruya a yega n’e sitio y por a compro- 
nde cu e victima a wordo transporta pa 
INSAM. 

Recherche a presenta ne sitio p’asina 
haci nan investigacion y Polis Tecnico. 
Slachtofferhulp tambe a presenta. 

Pa 6:32 dr Vrolijk ta constata morto e 
victima hende homber M.S. naci na Ja- 
maica y di 24 aña. 

E sospechoso a entrega su mes un rato 
despues na Warda di Polis na San Nico- 
las. 

Informacion cu AWEMainta ta dispone 
di dia ta, cu e agresor, un Dominicano 
no por a soporta cu e Jamaicino alci ta 
abusa di su yiu y asina a dicidi di liquida 
e homber aki. 

Cuerpo Policial ta manda palabra di con- 
dolencia na famia di e fayecido. 



M-Files Document Management System 




Find and access content based on 
, not where it is saved 


WHAT © WHHRE 

xm % 

□ 55 




Automated Workflows 
Access M-Files anywhere 



Intemational NV 


Tel.: 583-7072 | info@vcc-int.com | www.vcc-int.com 



IiWEST 

SEcutti; 



We don’t just say it ... We Guarantee it ttl 


INTERNATIONAL 

(g 

Advanáng Secuñty Worldwtde 


your security jTrotectum 
jyartner stnce 1996 

TéL 582-7252 

Everyone deserves a safe place to work, 
live and play. 
























































DEN HAAG - Cientificonan riba Sta- 
atsregeling a duna preferencia pa bin 
cu un proposición completamente 
nobo pa loke t’e ley di Reino pa at- 
ende disputa. Cuminsa di nobo ta mi- 
hor di haci adaptacion na loke cu tin 
riba mesa. E asunto di disputa aki ta 
data for di algun aña caba, y cada bes 
ora cu hopi di nos politiconan kere 
cu awor si tin salida, semper Hulanda 
ta bin cu proposicion nobo, dunando 
e impresion cu Hulanda no kier co- 
labora cu nada y kier lceda cu e poder 
absoluto riba e islanan aki. 

P’esey a wordo señala tambe cu Aru- 
ba mester tin un Betico Croes, lcende 
si a sa di pone e Hulandesnan na nan 
luga, pasobra de lo contrario Aruba 
lo no a logra ainda su Status Aparte. 
Tin masha malcontento cu e plan 
Hulandes tocante con den futuro so- 
luciona disputa cu e islanan. Diaran- 
son ultimo nan ta bay combersa cu 
Tweede Kamer. 

For di Den Haag por interveni di- 
rectamente den Gobierno di e isla- 
nan. Tambe ora Aruba, Corsou y Sint 
Maarten haya cu ‘mandatario Hulan- 
des’ ta abusa di e posibilidad ey. 

Esald ta causa guera politico. P’esey 
e deseo grandi di e islanan ta pa bin 
un sorto di Hues cu independiente- 
mente por resolve e problema. 

Pero Secretario di Estado Raymond 
Knops (Relacion den Reino) no ta di 
acuerdo. E consehonan di e cientifi- 
conan ta devastador. 

Cu esaki Raymond Knops a entrega 
un proposicion di ley diferente di 
esun cu a palabra, e expertonan ta 
conclui. P’e motibo ey e areglo di dis- 
puta lo por tin tiki sentido. 

Guera cu Den Haag? 

Cientificonan ya caba ta 
duna e islanan razon 


Segun e proposicion di Raymond 
Knops, Raad van State aki rato por 
conseha so. Por pone e conseho ey un 
banda si un mayoria di Conseho di 
Minister di Reino ta haya cu tin ‘mo- 
tibo crucial’ pa haci esaki. 

Un diesseis (16) mandatario Hulan- 
des por vota, contra tres (3) repre- 
sentante di Aruba, Corsou, Bonaire. 
Asina Hulanda por lceda forsa su de- 
seonan politico, e islanan ta teme. 

E LEY DI REINO AREGLO DI 
DISPUTA 

Pakico cientificonan tin critica riba e 
proposicion di ley di Secretario di Es- 
tado Knops? 

• E palabracion tabata cu un tipo di 
Hues independiente lo a trata esaki 
ora e islanan haya cu ‘Den Haag’ ta 
interveni sin motibo den na goberna- 
cion. Ta manera Gobierno Hulandes 
no kier duna e otronan poder. Remar- 
cabel, e cientificonan ta haya, pasobra 
esaki ta contra deseo di Parlamento 
di Aruba, Corsou, Sint Maarten y di 
Hulanda. 

• E islanan tambe mester sostene e 
proposicion. Hulanda lo por a intro- 
duci e areglo di disputa di Knops su 
so. E ora ey esaki tin poco sentido, e 
cientificonan ta avisa. Pasobra e ora 
ey lo tin guera, tocante con soluciona 
guera. Y esaki despues cu a reuni 9 
aña tocante esaki. 

• E areglo di disputa aki no ta mustra 
asina solido. E areglo di disputa aki no 
ta mustra asina solido. E expertonan 
ta asombra tocante un otro punto: 
Conseho di Minister di Reino segun 
Knops mester acepta solamente con- 
seho cu ta trata di asuntonan ‘estric- 
tamente huridico’. 


Pero ld ora hacimento fastioso to- 
cante un decision politico ta sola- 
mente huridico of tog politico-guber- 
namental? E liña ey sa ta ‘masha fini’, 
nan ta avisa. 

• E areglo di disputa aki no ta cuadra 
segun e documento huridico di mas 
importante den Reino: Statuut, ki- 
sas e punto di mas importante. Den 
Statuut tin para con e islanan y Hu- 
landa mester anda cu otro, cua re- 
sponsabilidad cada pais (Hulanda, 
Aruba, Corsou, Sint Maarten) tin y 
ki areglo mester tin. Segun e cientifi- 
conan e acuerdo di disputa di Knops 
posiblemente no ta cuadra cu e ‘en- 
cargo’: articulo 12a di Statuut. 

DIÁRAZON TIN AUDIENCLA 
DEN TWEEDE KAMER 

Diaranson ultimo e miembronan di 
Tweede Kamer a papia cu 4 cientifi- 
co. E islanan ta bisa cu nan ta sinti na 
mes fortifica den nan rason, awor cu 
cientifico tambe ta duna critica riba 
e proposicion di Gabinete Hulandes. 
Awor e islanan ta spera di haya sos- 
ten di miembronan di Kamer. 

“E proposicion aki ta keda inacepta- 
bel”, Presidente di Parlamento Wil- 
liam Millerson (PAR) di Corsou ta 
reacciona. Nos ta insisti pa bin un in- 
stancia independiente cu ta duna un 
conseho obligatorio. Sint Maarten y 
Aruba ‘tambe ta riba e mésun liña’. 

E Presidente di Parlamento di Aruba, 
Ady Thijsen (MEP) ta bisa cu e ta 
‘positivo’ pa cu e loke e cientificonan 
a haya. “Esakinan ta punto cu nos 
papia di dje masha tempo caba. 

Gang di Sabana Basora a keda condena pa serie di atraco 


DIARANSON ultimo den oranan di mainta a tuma luga, 
sentencia den e caso penal cu OM tabatin contra gang di 
Sabana Basora. Tur e 4 acusadonan a wordo haya culpabel. 
Ora di lesa e sentencia, Hues a splica cu aki ta trata di un 
caso hopi serio cu a mantene comunidad den un susto du- 
rante un luna largo. 

E cuatro hobennan envolvi ta: Jorge Antonio Ramirez; 
Joander Antonio Alexander Ramirez; Arold Clement Santos 
Ramirez y Jerleyne Shalenne Dirksz. Nan a wordo acusa cu 
den e periodo di 19 di september, 2018 pa 2 di october, e 
hobennan aki tabata envolvi den e atraco den cual arma di 
candela a wordo uza. E dama envolvi, kende tin dos yiu chiq- 
uito, a actua como chauffeur. 

Hues a splica cu “complicidad” a keda legalmente comproba 
den caso di e dama envolvi. E tabata esun cu tabata maneha 
e auto durante mas cu un di e atraconan, y a pesar cu e ta 
bisa cu el a haci esaki bou presion di su pareha, esaki no a 
convence Corte. Na mesun momento e Magistrado a expresa 
cu e ta spera cu esaki ta un les pa e mama hoben ald y e stop 
di anda cu e gang aki di Sabana Basora. 

Fiscal a pidi den su caso un castigo di 4 aña incondicional, 
pero Corte na final a impone un castigo di tres aña. Esald ta 
nifica cu e mester bay KIA bek, for di unda a lague sali ya 
cu e mester a duna luz. Su baby tin apenas algun luna bieu. 


E tin dos siman pa pensa si e ta acepta e castigo of ta apela. 
Si e dicidi di acepta e castigo, e lo wordo deteni mesora y ta 
wordo manda KIA, unda cu despues di dos aña caba e lo por 
sali liber pa bon comportacion. Si e dicidi di apela, e lo no 
wordo deteni. Esaki no ta sosode tanten cu e sentencia no 
bira definitivo. E ta core e riesgo cu ora cu e caso wordo trata, 
probablemente otro aña, cu Hof por yega na e conclusion cu 
e merece un castigo mas halto. 

Den e caso di Jorge, Joander y Arold a Corte a conclui cu 
conhuntamente nan a comete atraco y a haci uzo di violen- 
cia. E parti ey di e citacion a lega legal y convincentemente 
proba. Den e caso di Jorge y Joander, tambe a keda proba 
secuestro, maltrato y menasa di dos mucha homber. 

Corte a conclui tambe cu e dosnan cu tabata maneha henter 
e situacion tabata e rumannan Jorge y Joanders, mientras 
cu nan amigo Arold, y Dirksz tambe, a simplemente yuda 
nan comete nan delitonan. Pa e motibonan aki a impone pa 
Jorge 11 aña (un aña menos cu e demanda); Joander a haya 
9 aña y Arold 7 aña. Tur un aña menos di loke cu Fiscal a 
demanda. Nan tur despues di sinta dos tercera parti di nan 
castigo por sali pa bon comportacion. Nan tin dos siman pa 
tuma e dificil decision si ta apela e castigo of no. Si apela e 
castigo, Hof lo trata e caso completamente di nobo. Nan no 
por haya e mesun castigo, menos castigo pero tambe e por ta 
mas di loke Corte a impone awo. 


CAFT ta pidi Gobierno splica miho 6 punto den nan UR di presupuesto 2019 


College Aruba Financieel Toezicht e siman aki a publi- 
ca nan reaccion riba e prome rapport di aña pa lolce ta 
ehecucion di presupuesto 2019. Tin palabranan positivo 
pero ainda e tendencia di e organo aki ta riba cosnan cu 
mester ta mas cla splica of poni. 

Nan ta bisa cu e prome UR ta indica cu den algun sen- 
tido a mira cu a keda den linea cu e presupuesto. Nan 
ta pidi atencion pa e cifranan di AZV p’asina cu ta sigur 
cu na final di aña ta cumpli cu e norma di un deficit di 
0.5% di e presupuesto. 

Nan ta bisa tambe cu den e prome UR nan no por saca 
afo ki pasonan pais Aruba a tuma, den e prome kwartaal, 
pa logra yega na haya un declaracion di accountant na 
2020. P’esey nan ta pidi pa den e di dos UR duna nan 
un bista di kico a wordo hacu. CAFt ta puntra tambe pa 
duna informe riba e gastonan di cuido cu ta subiendo e 
ultimo añanan y con ta bay atende cu esaki den cuadro 
di un sistema di finansa sostenibel. 


A constata cu na momento di entrega e prome UR di 
e presupuesto 2019 no a cumpli cu ningun di e pun- 
tonan di salida poni door di CAFT den un informe na 
Rijksministerraad di dia 15 di maart ultimo. Den e UR 
no a haya un belastingshervormingplan” integral di mas 
aña. Pa motibo cu no a haya esaki, e calculacionnan di 
belasting riba mas aña no ta suficientemente hustifica. 
CAFT a constata tambe, teniendo cuenta cu e gastonan 
di personal di IBSCP, cu Aruba den 2019 no ta cumpli 
cu cu e norma di gastonan di personal di 479 miyon 
florin (di e Protocol firma). Pa e motibo a pidi Gobierno 
pa adapta e presupuesto di pais Aruba pa haci cu e gas- 
tonan di personal (inclusive e contribucion como doño 
di trabou) ta maximalmente 479 miyon florin. 

Pues ta trata en total 6 aspecto cu ta pidi pa sea wordo 
splica of poni di miho forma den e di dos raportahe di 
aña. E Minister mester su contesta 14 dia despues di e 
reaccion ald di CAFT. 

KvK a mustra Ministernan Oduber y Bikker cu BBO, BAZV y BAVP mester keda menciona riba recibo 

Maske reunión tabata uno fructifero, no tin 
decisión ainda riba preocupacionnan di KvK 



Camara di Comercio y Industria (KvK) 
riba peticion di Minister Presidente 
a reuni diamars 28 di mei ultimo cu 
Minister Otmar Oduber, kende ta fun- 
gi como Vice Minister Presidente, pa 
elabora riba e puntonan cu KvK a trece 
dilanti den media e ultimo dianan cu a 
pasa. 

Directiva di KvK hunto cu Minister 
Otmar Oduber y Minister Andin Bik- 
ker a sinta na mesa cu e fin pa yega na 
un comprondemento riba e puntonan 
aki. E reunion tabata uno positivo y 
fructifero caminda cu ambos banda a 
elabora nan punto di bista riba e asun- 
to y asina a evalua e preocupacion cu ta 
reina den sector priva. 

KVK TA COMPARTI E 
PREOCUPACION DI SECTOR PRIVA 

KvK a bay den media siman pasa pa 
trece dilanti e puntonan cu e fin di hala 
atencion di Gobierno y tambe pueblo. 
E decision pa loke ta trata kita BBO, 
BAZV y BAVP for di riba recibo y hisa 
salario minimo y otro medidanan ta af- 
ecta e sector priva cu lo tin cu bay car- 
ga e consecuencianan cu esaki ta trece 
cune. 

KvK ta di opinion cu un Reforma Fiscal 
ta importante pa mehora e situacion di 
Aruba. Un decision asina ta afecta dife- 
rente stakeholders den sector priva cu 
lo tin cu bay carga cu gastonan y con- 
secuencia menos faborabel p’e negoshi. 
KvK ta boga pa bon comunicacion y 
kier forma parti di e proceso. KvK ta 
insisti cu e BBO, BAZV y BAVP tin cu 
keda wordo menciona riba e recibonan. 
E ta importante cu Gobierno busca 
conseho di esnan cu ta wordo afecta y 
asina yega na trece solucionnan prac- 
tico y transparente pa pueblo y e sector 
priva. 


REUNION CU MINISTERNAN 

Den e reunion cu e Ministernan a pidi 
pa tene consideracion cu actualmente 
no t’e momento mas apropia pa intro- 
duci un aumento di salario minimo. Pa 
sector priva esaki ta bira un gasto extra 
y no tin espacio ni e capacidad pa carga 
esaki. 

E ta afecta e forma di haci negoshi y 
pueblo lo bay sinti esaki den e prijs. 
KvK a splica cu cambionan di ley ta 
wordo traha dor di hende y por wordo 
cambia sea den un dia si asina wordo 
dicidi. 

Minister Otmar Oduber ta bisa cu nos 
ta mara na leynan, pero KvK a sigui 
elabora cu ta asuntonan cu por cambia 
cu tempo, modernisacion of situacion 
nobo di un pais. KvIC ta para firme ban- 
da di e sector priva riba e punto cu hisa 
salario minimo no t’e mihor decision. 
Aruba ta den un region hopi competi- 
tivo cu ta capaz na ofrece mihor prijs y 
cu salarionan relativamente mas abou 
compara cu Aruba. 

E imagen cu Aruba tin ta cu costo di 
bida ta mas halto y tanto local como 
turista ta indica esald. E impuesto y 
primanan social cu a subi ta disminui e 
poder di compra y haci bida na Aruba 
mas caro. 

Minister Oduber a duna den nomber di 
Gobierno un bon splicacion encuanto 
e situacion financiero cu Aruba t’aden. 


Directiva di KvIC a indica cu nan tin 
comprension p’e situacion financiero di 
Aruba. KvK a keda enfoca cu e ta im- 
portante p’e BBO, BAZV y BAVP keda 
menciona riba e recibonan. 

COMUNICACION Y TRANSPARENCIA 
TAIMPORTANTE 

KvK tin confiansa cu e Ministernan 
lo trece tur e puntonan y nan motiva- 
cionnan na Conseho di Minister y cu 
lo bay discuti mihor con pa haci pa tog 
BBO, BAZV y BAVP keda riba e reci- 
bonan. 

KvK ta kere firme den bon comunica- 
cion y ta haya esaki hopi importante. 
Esaki ta facilita e pasonan cu lo mester 
tuma p’e siguiente fasenan di e Refor- 
ma Fiscal. 

E meta ta pa yega na un solucion colec- 
tivo cu ta yuda Aruba y su comunidad. 
KvK ta hopi satisfecho riba e forma con 
e reunion cu e Ministernan Oduber y 
Bikker a cana. 

Tur ta di acuerdo cu e ta importante cu 
economia di pais Aruba ta draai. Na fi- 
nal Minister Andin Bikker a invita KvK 
pa tuma parti na formalisa un comision 
enfocando riba crea pilarnan econom- 
ico nobo y introduci diferente niche 
markets. KvIC lo sigui tene bista riba e 
pasonan cu Gobierno lo tuma p’asina e 
decisionnan cu wordo tuma ta pruden- 
te y ta beneficia henter nos comunidad. 

Den un anochi Unidad Motorisa a duna 42 boet 


UNIDAD motorisa di KPA ta lceda activo y ta keda mobil- 
isa tur caminda ariba nos pais. Durante un accion oraginsa 
unida motorisa ariba a reparti 42 multa den un accion cu a 
duna resultado. 



Den total a duna varios multa entro otro: 

26x multa pa surpasa e velocidad maximo 
4x pa maneha sin un rijbewijs 
4x pa no haci uso di un signal light 
2x pa auto cu lus kima 

2x pa cora riba e banda links riba green corridor 
lx pa keuringskaart 
lx pa seguro 

lx brommer sin documento y a wordo getakeld 
lx auto a wordo getakeld. 

Den total: 42 multa den 1 anochi. Unidad motorisa 
cu su agentenan lo sigui controla y ta keda activo 
tanto preventivo y represivo pa mantene e orden pu- 
blico den nos reglanan di trafico sigur! 


www.kia.com 

DURANTE conferencia di Prensa e 
siman aki Minister di Finansa a trece 
dilanti cu ela ricibi e resultadonan 
di e prome kwartaal di e ehecucion 
di Presupuesto 2019. E cifranan ta 
mustra cu e esfuersonan di Gobier- 
no ta dunando resultado, e deficit ta 
birando surplus y e tasa di debe ta 
cuminsa stabilisa. 

Durante e conferencia di prensa e 
mandatario a trece dilanti cu pa e 
promer 3 lunanan di 2019, Gobi- 
erno a ricibi mas entrada y a logra 


Minister Ruiz-Maduro cu bon noticia: 

Finansa Publico ta riba bon caminda 

- Deficit ta birando surplus y 
tasa di debe ta cuminsa stabilisa 


baha su gastonan, e resultadonan aki 
a produci un surplus di casi 7 miyon 
florin. Pa locual ta e tasa di debe 
Minister Ruiz-Maduro a informa cu 
esaki a baha levemente di 77.8 pa 
77.3%. 

E mandatario a trece dilanti cu desde 
e momento cu a asumi responsabi- 
lidad a bin ta traha serio y duro pa 
recupera e credibilidad financiero di 
Pais Aruba. 

No por lubida cu e situacion finan- 
ciero hereda di Gobierno anterior ta 
uno caminda e gobernacion anterior 
na un forma iresponsabel redobla e 
debe di 2 pa 4 biyon den apenas 8 
aña di tempo y esaki ta trece cune 
un situacion financiero precario cu 
no ta facil pa maneha. 


Awe segun e mandatario a splica cu 
e resultado di e promer kwartaal di 
2019 ta uno alentador ya cu e ta 
mustra cu e sacrificio cu ta wordo 
pidi y duna door di tur hende ta 
duna su frutonan den tal forma cu 
nos ta riba e bon caminda pa por 
cumpli cu e metanan financiero di e 
aña aki y por recobra asina e credibi- 
lidad financiero tan necesario. 

Den apenas dos aña di gobernacion 
Gabinete Wever-Croes pa medio di 
Minister Ruiz-Maduro como manda- 
tario responsabel a bin ta demostra 
karakter y tuma decision y a base di 
trabaonan duro y dedica ta ponien- 
do nos Pais Aruba riba caminda pa 
un finansa publico manehabel y du- 
radero, e deficit ta birando surplus y 
nos tasa di debe ta stabilisando. 


KPA TA ricibi aparato di calibra decibel 


DIARANSON atardi na warda di polis na 
Shaba Cuerpo Policial a haya un aparato pa cali- 
bra KPA su decibel meter. Stichting Bestrijding 
Geluid Overlast a entrega esald na Cuerpo Poli- 
cial Aruba pa asina por calibra e decibel pa asina 
tur persona por sigui cuida y proteha nan oido. 
Un gesto sumamente aprecia pa KPA y sigur lo 
wordo bon usa . 

Den su relato annual 

SVb ta ilustra cu absentismo ta keda halto 

Hopi di nan no ta ni presenta pa control 





NA entrega di e relato anual di SVb, ir. Edwin Jacobs a expresa 
tambe su preocupacion pa loke t’e fondonan di e seguronan di 
trahador. E resultado di e fondonan di malesa y accidente hunto 
ta mustra un deficit. 

Sr. Edwin Jacobs a informa cu SVb ta studiando kico ta ocasion- 
ando esaki y proximamente, si ta necesario, lo presenta proposi- 
cionnan pa sanea e fondonan ald. 

Sr. Jacobs a finalisa pidiendo atencion di Gobierno pa maneho 
di absentismo den e sector publico. 

E absentismo den sector publico ta keda hopi halto y di parti di 
Gobierno no tin mucho movecion pa atende cu esaki, mientras 
cu un parti grandi di absentismo ta comportacion. 

Asina ir. Edwin Jacobs a informa cu tin empleado publico cu ta 
notifica mas di 50 biaha den un aña y masha poco ta keda haci 
pa atende e comportacion aki. 

Ademas sa constata cu empleado publico ta notifica AO y no ta 
presenta pa control y departamento no ta al tanto mes. 

Ir. Edwin Jacobs a informa Minister Dangui Oduber, cu SVb a 
calcula cu na 2011 absentismo den sector publico a costa Gobi- 
erno y comunidad 28 miyon florin. Sr. Jacobs n’e ocasion ald a 
pidi atencion di Gobierno p’e asunto aki. 

Minister Dangui Oduber tin pleno confiansa cu e preocupa- 
cionnan lo keda atendi debidamente y lo sigui percura pa forti- 
fica e fondonan bao administracion di SVb, ya cu e fondonan 
aki ta contribui grandemente na bienestar di nos comunidad. 

SUN 2:20 

5:10 

8:00 

TARON EGERTON | JAMIE BELL 

WITH SPANISH SUBTITLES 

M0N-FRI 4:00 1 6:40 1 9:20 

SAT-SUN 1:20 | 4:00 | 6:40 | 9:20 

MON-THU 5:45 | 8:30 
FRI 5:45 | 8:30 11:15 
SAT 3:00 | 5:45 | 8:30 | 11:15 
SUN 3:00 | 5:45 | 8:30 


OCTAVIA SPENCER | DIANA SILVERS 

WITH SPANISH SUBTITLES 

MON-THU 4:55 | 7:15 | 9:35 


FRI 4:55 
SAT 2:35 
SUN 2:35 


7:15 | 9:35 11:55 

4:55 | 7:15 | 9:35 | 11:55 

4:55 | 7:15 I 9:35 


KEANU REEVES | HALLE BERRY 

MON-SUN 6:30 | 9:20 


RYAN REYNOLDS | JUSTICE SMITH 


WILL SMITH | MENA MASSOUD 



WITH SPANISH SUBTITLES [PG] 

MON-FRI 3:55 
SAT-SUN 1:05 

6:45 

3:551 6:45 

MON-THU 
FRI 5:50 
SAT 3:00 
'SUN 3:00 

5:50 

8:40 

5:50 

4:40 

4:40 

7:30 

WITH SPANISH SUBTITLES [PG] 

| MON-FRI 4:35 
1 SAT-SUN 2:10 | 4: 35 

MON-FRI 5:30 
SAT 12:55 | 3:10 


ANNE HATHAWAY | REBEL WILSON 


HUSTLE 


WITH SPANISH SUBTITLES |PG-13| 


5:30 


1 FRI 5:00 
SAT 2:45 
SUN 2:45 


9:30 
11:45 

9:30 | 11:45 
9:30 


ELIZABETH BANKS | JACKSON A. DUNN 


Brightburn 


WITH SPANISH SUBTITLES [H 


O M0N-THU &SUN 9:35 
FRI-SAT 9:35 | 11:45 


OPENING JUNE ó: THE SECRET LIFE OF PETS 2, DARK PHOENIX 

THE MAGIC OF THE MOVIES 
ON YOUR MOBILE DEVICE 

Download on the 

• App Store 

k. > 

GETITON 

r Google Play 

AWEMainta 


Diabierna, 31 Mei 2019 


Prome Minister Evelyn Wever-Croes 
honra cu audiencia cu Papa di Roma 


“Awe mi tawata tin e honor pa haya audien- 
cia cu Papa Francisco di Roma”. Tawata un 
experiencia unico y tabata un honor di por 
a representa Aruba y ricibi e bendicion pa 
henter Aruba, Premier Evelyn Wever-Croes 
a expresa cu gran alegria diaranson mainta. 
Awe diaranson ta dia di audiencia general 
na Plaza San Pedro na Roma. Un multi- 
tud grandi a bin na e sirbishi special alci pa 
ricibi bendicion di Papa Francisco. Premier 
Wever-Croes y su esposo tawata sinta riba 
prome fila na banda di e podium. Despues 
di audiencia general, Premier Wever-Croes 
a haya un oportunidad pa un audiencia pri- 
va cu Papa di Roma. 

“Mi a conta Papa Francisco cu Aruba ta 
un isla chikito den Caribe cu un poblacion 
cu ta consisti di 75% catolico, sin laga afo 
e bendicion cu Aruba tin cu nos Kapel di 
Alto Vista y e debocion grandi na Mama 
Maria di Alto Vista. 


ARJJBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 



Mi a pidi Papa Francisco pa Bendicion pa Aruba, pa nos famianan 
na Aruba, pa nos Gobierno. Mi a pidi tambe pa tene Aruba, Boneiro, 
Corsou y Venezuela den oracion y duna nos bendicion. Venezuela 
tin mester di bendicion mas cu nunca pa e situacion dificil cu nan 
ta pasando aden cua situacion ta afectando nos tambe”, Premier 
Wever-Croes a duna di conoce. 

Premier Wever-Croes a haci un invitacion na Papa Francisco pa e 
bin Aruba. Pa Premier Wever-Croes tawata un momento hopi grandi 
y emocional ora cu na final Papa Francisco a duna su bendicion pa 
henter pueblo di Aruba. 

Den nomber di pueblo di Aruba, Premier a entrega Papa Francisco 
un bunita cuadra di Kapel Alto Vista y tambe un buki di historia 
di Aruba den cua e bunita historia di Kapel di Alto Vista ta wordo 
splica. 

“Papa di Roma ta un persona hopi humilde, cu un curason hopi 
grandi y hopi amabel. Esaki ta e prome biaha cu mi por a aprecia 
Papa di cerca asina y mira cu Papa ta genuino den su gestonan cu e 
ta haci pa cu religion catolico y henter mundo. Aparte di esey, e ta un 
lider y mi ta confia cu Papa lo logra trece pas caminda cu tin mester. 
Mi a experencia un dia hopi bunita na unda cu Papa a bendiciona 
Aruba, Corsou, Boneiro y Venezuela. Y alaves, Papa a gradici Aruba 
tambe pa ta dispuesto pa yuda y acepta asina tanto pa cu e situa- 
cion di Venezuela. Papa Francisco a bisa cu sigur e lo tene nos den 
oracion. Pa mi esaki ta un dia hopi special y un inmenso honor pa 
representa Aruba na Vaticano y trece un poco mas di Aruba cerca di 
Papa di Roma”, Premier Wever-Croes a expresa. 

Parlamentario mr. drs. Arthur Dowers (AVP): 

Minister di Enseñansa Rudy Lampe ta un "Chance taker" creando confusion y caos 

A gaña cu Dokter y Botica na Aruba ta receta/entrega Cannabis Medicinal 


Parlamentario di Fraccion di 
AVP mr.drs. Arthur Dowers a 
sigui di cerca e acontecimen- 
to bochornoso tumando luga 
cu e actual Minister di Ense- 
ñansa, dr. Rudy Lampe. Den 
un tempo record, e persona 
aki a sa di crea basta confu- 
sion y caos den enseñansa y 
crea desconfiansa entre hopi 
hende, no solamente den su 
persona, pero den Gobierno 
completo, pa cu e maneho cu 
e ta hibando! 

Parlamenario Dowers a bisa 
cu ningun hende por kere 
den e palabra di e Minister 
aki, awe e ta bisa un cos y pa 
su mañan un otro storia. Na 
momento cu e ricibi un poco 
presion, e ta core cambia ver- 
sion. E ta un Minister cu ta un 
“ Chance taker”, purbando 
di mira te con leu e por baly, 
hungando cu su suerte cu e 
“veld” y mira si nan ta para 
contra dje si of no. Ta locual 
el a bin ta haci, creando ma- 
sha hopi incertidumbrey dis- 
gusto den enseñansa cual no 
ta contribui na e trankilidad 
cu mester tin pa por duna les 
y guia alumnonan como debe 
ser. 

Parlamentario Arthur Dowers 
ta sigi bisa cu, a yeg a cerca 
nan algun informacion cu a 
sorprende nan, con di forma 
structura ta gara e Minister 
ta gaña y inventa un storia, 
caminda e Minister aki a bin 
dilanti y bisa cu tur cos den 
su direccion ta un "FAKE 
News”. Na momento cu 
desenmascara su mentira y 
esaki sali den publicidad, su 
miho contesta na pueblo ta 
cu e ta un fake news. 

Minister Lampe ta bin cu su 
ideanan cu e kier privatisa 
parti di enseñansa cu ta ca \y 
bou Gobierno sin hustifica- 
cion, ni estudio ni motibo. 
Dowers di su banda a bisa cu 
na mas di un ocacion a bisa 


cu e plan cu Lampe tin ta di 
privatisa Enseñansa, pa asi- 
na e por pone den man un 
grupoyega na dje_y asina ey 
nan bay dicidi riba futuro di 
hende riba e pais aki. 

Esaki ta algo cu HAMAS 
MAG Dl PASA ! 

Na Aruba tin scolnan priva 
caminda cu nan ta dicidi 
pero scolnan publico t ey pa 
garantisa cu Gobierno ta 
cumpli cu un tarea cu e tin 
pasobra ta derecho funda- 
mental pa garantisa cu uny 
tur ta drenta y ricibi ense- 
ñansa. Di su banda e Min- 
ister aki kier pone e ense- 
ñansa den man di un grupo 
priva pa asina nan dicidi 
riba futuro. 


A tuma nota cu e Minis- 
ter Lampe a bisa cu no tin 
placa/fondo pa enseñan- 
za. Sorprendentemente e 
Minister aki, despues di a 
vocifera di no tin placa, a 
opta pa tuma e poco placa 
disponibel pa enseñansa y 
hinke den un conferencia 
di Cannabis! Na mes mo- 
mento e mesun Minister aki 
a confirma cu e conferencia 
no tabatin nada di haber cu 
enseñansa pero mas bien 
cu salud pero asina mes a 
uza e fondo di enseñansa 
y hink’e aki den. Lantando 
asina e pregunta ta dicon a 
opta pa esaki, mientras cu e 
Minister encarga cu Salub- 
ridad Publico ta dispone di 


fondo y por a haci uzo di 
dje. Sin splicacion j/ ta keda 
algo lamentabel pasobra a 
kita placa for di criaturanan 
y pone den conferencia cu 
ningun hende y sigur no e 
muchanan den enseñansa 
tin beneficio di dje. 

E gobierno aki su “Trade- 
mark” ta di Gañamento! 
Pueblo completo por a 
presencia momento cu pe- 
riodista, den e caso aki 
Speed Andrade, a pone 
den skinay e la ha \ye ta in- 
venta un mentira mas riba 
e pregunta si Croes, di su 
partido, ta huma Marijuana 
of Cannabis Medicinal si of 
no. 


Como contesta el a duna 
cu su colega lo ta na man 
di su dokter, cu ta ricibi 
receta pa cannabis medici- 
nal y cu esaki ta algo cu e 
lo ta buscando na botica. Ta 
un ridicules total locual el a 
declara, tur hende na Aruba 
a cuminsa cuestiona ta cua 
dokter y na cua botica ta 
receta esaki, poniendo nan 
den problema. Te cu awo 
no por a saca afo ta cua 
dokter esaki ta. Tampoco a 
tende ni di Huisartsenvere- 
neging of Minister Lampe 
bin afo y bisa ta na cua 
dokter y botica e ta referi 
na dje. Locual e tin cu haci 
ta: “Stop di Gaña Pueblo” 
Dowers a bisa. 


KOOYMAN 


THERE IS 


SIGUI NOS 
KOOYMAN.ARUBA 


o 


DEALS OF THE WEEK 

- di Mei t/c diajuebes 6 di Juni 2 Q 19 ,tanten t m den stock. 


SOMETHING TO DO 


Oferta ta valido di diabierna 31 


BENTANA FULL 
GLAS CASEMENT 

• Ta habri direccion pafo 

• Glas getinty reinforsa 

• Scharnier scondi pa extra seguridad 
•Size 180x65 cm 



ROLLER BLINDS 
ECLIPSE CHAMPAGNE 

• Disponibel den diferente size y color 

• Tela ta 100% polyester 



579 ^ 

499 ." 

of 20000 Fun Miles 


STOEL DI ZOJA 

• Chair is polypropylene, frame is chrome, 
chair leg is beech wood 

• L 48 x W 50 x H 81 cm 


Cuminsando na 

72. 24 

of 2890 Fun Miles 


CORTINA 
DI MAGNEET 

• H 220 xW 100 cm 

• Disponibel den color blanco y gris 



349." 

of 14000 FunMiles 


m fun^ (©) KOOYMANBV.COM O KOOYMAN.ARUBA 

UiiU milPÇ REDEEM YSUW W 

OPEN fun«ñ"yo^ch, FUN MILES 




O KOOYMAN 

THERE IS SOMETHING TO DO 



THERE IS SOMETHING TO DO 

Diabierna, 31 Mei 2019 


Cantidad di IITV v ATV no ta cumpli cu ley 





DIA 29 di mei 2019 di 9’or pa 12’or a 
tuma lugar control riba A.T.V y U.T.V En 
total 10 A.T.V a wordo para di cual niun 
tabata tin rijbewijs (A) valido pa maneha 
esaki. Seis di nan, e compania mester a 
percura pa e vehiculonan ald wordo hiba 
bek na nan deposito y pa e turista wordo 
transporta bek pa oficina. E otro cuatro 
ATV-nan a wordo reemplasa pa U.T.V di 
cual e ATV-nan mester a wordo maneha 
bay bek door di un trahado cu tabata tin 
rijbewijs A. 

Pa loke ta trata U.T.V 76 a wordo para y 
controla. Cinco U.T.V a wordo afgekeurd 
na e sitio di control door di personal di 
D.T.I. Y cuatro tabata lek azeta y ademas 
tabata tin stabilizer patras kibra y 1 a wor- 
do afgekeurd pa driveshaft. Tur 5 a haya 
oportunidad di bay cu nan riba taklcelwa- 
gen. 

Dos UTV a wordo confisca door cu nan 
tabata huur e vehiculonan aki cu plachi 
number A- y MFA-. 

Total 6 multa a wordo duna di cual 2 ta pa 
no por a mustra cu nan tin rijbewijs, 2 ta 
di plachi number dilanti, 1 pa belasting y 1 
ta safetybelt. 

Esaki tabata e prome control y tipo di con- 
trolnan aki lo sigui pa asina mantene e sig- 
uridad tanto di nos bishitante y local sigur. 

Premier Evelyn Wever-Croes 
a reuni cu comision di reino 
di Eerste Kamer di Hulanda 





V yi 

' 1 










DURANTE su bishita na Hulanda Premier Evelyn Wever-Croes 
a pidi un reunion cu e miembronan di senado Hulandes pasobra ta 
importante pa nan ta bon informa riba diferente topico door di e 
Premier mes. 

VENEZUELA: 

“E crisis di Venezuela no ta un crisis di Venezuela so, e no ta un cri- 
sis regional so, e ta un crisis mundial y comunidad mundial mester 
yuda carga e peso. Aruba y Corsou ta cargando un parti relativa- 
mente grandi di e peso, y nos so no por sigi carge. E miembronan 
di senado Hulandes tabata tin hopi interes pa e topico aki y a hasi 
hopi pregunta. Nan a lceda agradesido di por a haya splicacion de- 
taya” segun Premier Evelyn Wever-Croes. 

FINANSAS PUBLICO: 

En bista cu finansas publico den pasado a causa bastante friccion 
entre Hulanda y Aruba, Premier Evelyn Wever-Croes kier a duna 
Eerste Kamer un update. A splica cu desde cu a firma e protocol 
nobo cu Hulanda, a bin poco mas trankilidad den e relacion entre 
Hulanda y Aruba, y cu e confiansa ta wordo reestableci. E proto- 
col ta basa riba e memorandum financiero economico cu Gabinete 
Wever-Croes mes a prepara. No kiermen cu e problemanan finan- 
ciero di Aruba a wordo soluciona. A1 contrario, e problemanan ai- 
nda tey pero awor tin un plan y a base di e plan, Aruba lo sali di e 
problemanan financiero. Aruba lo cumpli cu palabracionnan haci. 



INTEGRIDAD: 

Ta conoci cu e escandalo di corupcion den 
cual un ex minister di AVP tabata envolvi, 
a wordo discuti tambe na Hulanda. P’esey 
tabata importante pa Premier Evelyn Wever- 
Croes splica kico Gobierno di Aruba ta haci- 
endo pa evita algo asina bolbe pasa. Premier 
a elabora riba e Bureau Integriteit, e Integrit- 
eitskamer y e Corporate Governance Code 
pa asina Aruba por ratifica e tratado contra 
corupcion di Nacionan Uni. E miembronan 
di senado a keda impresiona cu e plannan 
ambicioso di Gabinete Wever-Croes. 

“Na mi opinion e reunion a bay hopi bon. 
Mi a duna informacion y nan a haci hopi 
pregunta. Na final nan a gradici mi pa e in- 
formacion y a desea nos hopi exito cu tur 
e retonan na Aruba. Awor cu nan ta miho 
informa, nan lo por duna miho sosten na 
Aruba”, segun Premier Evelyn Wever-Croes. 


Cazv 


Anuncio 


Debi na un ATV colectivo, nos oficinanan ta 
cera awe Diabierna 31 di mei 2019 


Nos disculpa pa e inconveniencia 
Dialuna 3 di juni 2019 nos ta habri, 

Rumbastraat 21, Oranjestad info@uoazv.aw www.azv.aw 

Como Territory Authorizing Officer di OCTA pa Aruba: 

Minister Ruiz-Maduro a reuni cu 
delegacion di KULeuven encarga 
cu e facultad di SISSTEM pa Aruba 

DIALUNA anochi Minister Ruiz-Maduro a comparti 
un rato ameno cu e delegacion di KULeuven, ehecu- 
tivonan di Universidad di Aruba y directora di Depar- 
tamento Economico. E delegacion di KULeuven ta na 
Aruba pa haci e preparacionnan necesario pa e facultad 
di SISSTEM cu ta cuminsa cu e estudionan riba nivel 
di Bachelor september awor na Universidad di Aruba. 

E facultad di SISSTEM ta bira posibel na Aruba danki 
na fondonan di desaroyo Europeo cu recientemente a 
lceda aloca pa nos Pais. KULeuven ta e universidad cu 
a keda encarga cu e curiculo di e facultad nobo aki y 
oficina regional pa desaroyo di Nacion Uni tin na su en- 
cargo pa renoba y elcipa e edificio monumental di Maria 
Convent pa acomoda e facultad di SISSTEM cu lo brin- 
da estudio Bachelor y Master den Ciencia, Technologia, 
Ingenieria y Mathematica y tambe lo concentra riba un 
Doctorado den Sostenibilidad. 



Cu binida di e facultad di SISSTEM na Aruba nos ta 
cuminsa concretisa tambe e sector prometedor di Eco- 
nomia di Conocemento ya cu dentro di e facultad aki lo 
aloca tambe un Centro di Excelencia riba Sostenibilidad 
pa asina por haci compilacion di informacion, investiga- 
cion, implementacion y exportacion di e conocemento 
riba e tereno di sostenibilidad. 

Minister Ruiz-Maduro ta gradici y desea e team di KU- 
Leuven y Universidad di Aruba hopi exito cu e proyecto 
bunita aki pa enseñansa y economia di nos Pais. Palabra 
di gratitud tambe ta bay na Departamento Economico 
cu a percura pa tur e tramitenan pa haci posibel pa e 
fondonan di desaroyo Europeo por a lceda aloca pa Aru- 
ba por conta awor cu e bunita proyecto aki. 


Premier Evelyn Wever-Croes a tuma despedida di Presidente di Eerste Kamer 


DIAHUEBS na Hulanda, Presidente di Eerste Kamer na Hu- 
landa Ankie Broekers-Knol, despues di 6 aña como Presidente 
di Eerste Kamer, ta bandona e puesto. Señora Broekers-Knol no 
por wordo re-eligi. Sra. Broekers-Knol semper tabata tin un luga 
special den su curason pa Aruba y Parlamento di Aruba semper 
por a conta cu su sosten. Ta pa e motibo ey, Premier Evelyn 
Wever-Croes a gradici’e personalmente y a entreg’e un regalo, un 
bunita buki di Aruba. 

Den un reunion cu señora Broekers-Knol Premier Wever-Croes a 
comparti e impacto di e crisis di Venezuela riba nos pais Aruba, 
riba diferente tereno. Señora Broekers-Knol ta comparti preocu- 
pacion di Gabinete Wever-Croes den esald y sigura cu Eerste 
Kamer t’ey pa yuda Aruba den esaki. 

Premier Wever-Croes ta desea señora Ankie Broekers-Knol exito. 

Aruba, laga nos rescata edificio di Sociedad Bolivariana! 

Skirbi pa Clyde Harms 



TRES aña pasa mi a skirbi e articulo 
alci, pero absolutamente nada a wor- 
do haci! E edificio di Sociedad Boli- 
variana ta sigui deteriora, un ruina 
sushi y mahos den un bario asina 
limpi y elegante. Un contraste tristo 
cu e Plaza Betico net su dilanti. Awor 
cu e antiguo John F. Kennedy School 
ta keda restaura, e mahos bista di e 
edificio ta resalta mas cu nunca. Mi 
ta spera cu e Gobierno actual lo tuma 
pasonan necesario pa haci e edificio 
di Sociedad Bolivariana un otro joya 
arkitectonico riba nos isla stima. 
Sede di Aruba Symphony Festival! 
FeerOrkest? Aruba Youth Sympho- 
ny Orchestra? 

Despues di un lucha cu a dura 6 aña, 
december 17,1944, Sociedad Bolivari- 
ana porfin a celebra inauguracion di 
nan propio edificio. Un joya di edificio 
cu pa hopi aña tabata nos centro di cul- 
tura y un lugar pa conferencia y con- 
vencionnan. 

E edificio di Sociedad Bolivariana ta- 
bata sede pa presentacion di obranan 
teatral cu artistanan local; pa declama- 
cion di poetanan local y stranhero; 
pa recitalnan cu musiconan mundi- 
almente renombra y pa exhibicion di 
obranan di artistanan plastico interna- 
cionalmente reconoci. Entre e conven- 
cionnan internacional tabatin esnan di 
Rotary Club y di Lions Club, e Comision 
di Caribe, e Organizacion Turistico di 
Caribe, y di Scouts Regional. 

Dos recital cu ami a presencia person- 
almente tabata di Yehudi Menuhin, e 
violinista Americano di tata y mama 


Belarusso y di Nicanor Zabaleta, e 
harpista Spaño. Entre e otro artistanan 
mundialmente renombra cu a yega di 
toca riba e podium di e edificio di So- 
ciedad Bolivariana tabata Bertha Sing- 
erman (cantante Argentino naci na 
Belarusia), Richard Tauber (tenor Aus- 
triaco) y e rumannan Adolfo (cello) y 
Ricardo (fiyo) Odnoposoff, Argentino 
- Austriaco. 

Riba e mesun podium a yega di haci 
presentacion e famoso Niños cantores 
de Viena (Wiener Sángerknaben) y e 
Don Cossack Choir forma pa exiliad- 
onan Ruso na Turquia. 


Ta n'e edificio di Sociedad Bolivariana a 
introduci e celebracion di Dia di Mama 
na Aruba cu e designacion di Frederica 
"Shon Chie" Eman, viuda di e legend- 
ario John G. Eman, como e mama di aña 
1945. 

E edificio di Sociedad Bolivariana ber- 
daderamente ta un icono cultural cu 
balor historico inmenso pa Aruba. Pero 
e edificio ta den decadencia, un bista 
tristo y mahos. No ta bay dura mucho 
mas pa nos mira bulldozer basha e edi- 
ficio abou si e no wordo rescata. 

Sigui na pagina 15> 

Edificio di Sociedad Bolivariana 2016. Imponente ainda pero den estado 
deplorabel. Bentananan kibra, dak putri y murayanan cu ta sclama pa un 
man di verf, ta forma un mahos bista den un parti elegante di Oranjestad. 


CON POR RESCATA E EDIFICIO? 

Supuestamente e ta di Bolivariaanse 
Vereniging van Aruba, un entidad 
huridico cu su derechonan manera 
tur ciudadano. Pero mescos cu tur 
ciudadano, e Vereniging tin su obliga- 
cionnan tambe. Y evidentemente, e 
no ta cumpli cu nan. Cua te ultimo re- 
union di miembronan cu e Vereniging 
a tene? Kendenan ta den directiva cu 
mester representa e associacion "in en 
buiten rechten"? Como e edificio supu- 
estamente ta wordo uza "ten algemene 
nutte" e ta haya dispensacion di grond- 
belasting. Cuanto aña caba e edificio 
aki no a sirbi "ten nutte" di nada, pero 
supuestamente e ta sigui cu e dispen- 
sacion di e belasting. 

Na cuminsamento di e aña aki (2016), 
despues di ricibi hopi keho di bisiñan- 
an, Serlimar mester a haci un limpiesa 
grandi di e edificio y tereno rond di 
dje. Ora di cobra p'e gastonan, ningun 
hende a acepta responsibilidad, asina 
cu Serlimar mester a guli e gastonan. 
Manera cosnan ta bay, lo bin otro oca- 
sion cu Gobierno mester incuri gas- 
tonan cu e propiedad ey, y atrobe ta 
pueblo lo mester paga e gastonan. 

Si nada wordo haci cu e edificio, e lo 
bay perdi. Esaki lo ta un dia tristo pa 
nos isla. Considerando cu e edificio no 
ta wordo uza debidamente y ningun 
hende ta responsabel pe, mi ta urgi 
nos Gobierno tuma over e cuido di e 
edificio y pas'e pa Monumentenfonds. 
Un miembro di e Fonds a scirbi mi: "E 
edificio sigur ta bin na remarke pa ta 
riba e monumentenlijst: tanto pa su 
edad, su historia, su funcion cultural 
y siguramente pa su architectura". Y 
si Monumentenfonds mester di finan- 
ciering, mi ta sigur cu den sector priva 
lo por haya ayudo pa restaur'e y oper'e 
na beneficio di nos bida cultural. 


Esaki lo cumpli cu e deseonan di e 
miembronan di e Bolivariaanse Vereni- 
ging van Aruba cu a lucha 6 aña asina 
duro pa logra e edificio y asina Aruba 
lo honra nan trabou di casi 80 (ochen- 
ta) aña pasa. 

E abuelo di nos actual (2016) Ministro 
di Cultura tabata entre e miembronan. 
(2019-E Minister tin otro portefeuille 
actualmente). 

Restaura e edificio, pone airco y haci 
lo necesario pa converti'e atrobe den 
un lugar caminda cultura lo resalta! Pa 
hopi actividad cultural, Cas di Cultura 
ta mucho grandi. E sala chikito na Cas 
di Cultura no tin e accoustiek cu tin 
den e edificio di Sociedad Bolivariana 
cu ademas, ta conta cu un porch grandi 
den e di dos piso cu por wordo conver- 
ti den un "grand café" cu terasa. 


E edificio ta ofrece hopi alternativo pa 
su uzo. 

Nos musico, pianista y medico, Dr. 
Livio Hermans tambe ta soña di mira e 
edificio recobra su dianan di gloria. Mi 
tin entendi cu tin un grupo local cu ta 
cla pa inverti lo necesario pa restaura 
e edificio. Mescos cu dr. Hermans, nan 
tambe ta kere cu e edificio atrobe por 
bira un centro cultural mahestuoso 
y cu ta agrega balor na nos isla como 
destino turistico. No ta mal idea pa 
haya nan como partner den un proyec- 
to asina. Esaki ta un oportunidad unico 
y nos Gobierno no por lag'e bay perdi! 
Laga nos rescata e edificio di Sociedad 
Bolivariana y salba un icono di nos cul- 
tura di siglo pasa. 

clydeharms@yahoo.com 

Manehando iresponsabel ta causa di 
e accidente entre auto y un bomer 

DIAHUEBS merdia Polisy ambulance a bay cu urgencia altura di New Food 
Center na San Nicolas, unda un accidente entre auto cu bromer a sosode. 
Nayegada a topa cu e motociclista kende ta un dama riba caminda, un rato 
prome e lo a dal contra un Mitsubishi Lancer. 

Loke a sosode tabata cu e bromernan tabata bay direccion pabou, un bromer 
a logra pasa na banda drechi di e Lancer. 

E dama motociclista lo a baj/ pasa e Lancer na su banda robes, j/ aki posible- 
mente e chauffeur lo no a mira e bromery a bira na su man robes. 

Esaki a causa cu e bromer a dal den e porta banda di chauffeur, pa despues cay 
y keda riba caminda.Paramediconan ayega n’e sitioy mesora a cuminsa atende 
e dama, cu danki Dios no tabata di e grave ey. 


Quota Internat onal cu su Conferencia Regional na Aruba 



ARUBA RENAISSANCE CONVENTION CENTER 


FOR di dia 3 I di mei, te cu 2 di juni 2019, 
Quota International Inc. lo tene su Conferen- 
cia Annual pa Region 10 y cu lo tuma lugar 
e biaha aki na Aruba. 

Como Directora Regional p’e periode di 
2018-2020, di Region 10, sra. Gwendeline 
van Trikt-Rojer, miembro di Quota Interna- 
tional Aruba, t'esun encarga cu e conferen- 
cia aki . 


Conhuntamente cu e Project Leader, Juliska 
Harmsy e eouipo dinamico di miembronan di 
Quota Club Aruba, nos isla Aruba a prepara 
pa t’e anfitrion pa brinda nos bishitantenan 
di exterior un conferenciay estadia fabuloso 
riba nos isla. 

E meta di e conferencia anual aki ta pa in- 
tercambia ideanan pa proyectonan na benefi- 
cio di comunidad, sigi enforza e metanan di 
e organizacion, participa na tayernan cu tin 
cu aporta na beneficio di comunidad y mas 
principal, conhuntamente haci un proyecto 
na bienestar di comunidad durante di e con- 
ferencia anual aki. 

E aña aki e tema ta: “Empowered Women, 
Empowering Communities”. Quota ta aporta 
na concientiza y educa comunidad cumin- 
sando for di nos muchanan por medio di nan 
proyectonan anual den diferente categoria cu 
ta caly bou di locual cu Quota International 
Inc. ta dedica na dj ey ta lo siguiente: Esnan 
cu Deficicienca di Oidoj/ Habla; Esnan cu 
ta mas vulnerable den nos comunidad, esta 
Hende Muhernan den dificultad, mucha, ho- 
bennany nos grandinan. 

Esnan desafortuna cu limitacion incapacita 
social y fisico; Conscientisacion y desaroyo 


di formacion intelectual di nos muchay ho- 
benan, na nivel local, internacionakj/ alabez 
pa contribui y/ aporta positivamente na cuido 
di esnan cu ta sufri di e enfermedad cancer. 
Durante e Conferencia Anual aki, ta enfoca 
pa stimula nos mucha y hobenan y tambe in- 
cluj/endo e proj/ecto especial cual ta inclui, 
esnan cu deficienca auditivo. 

Conhuntamente cu algun miembro di 
FEDAA y e miembronan di Quota, lo realiza 
e proj/ecto aki den comunidad. E meta ta pa 
invulcra esnan cu deficiencia auditivo tambe 
den proj/ectonan den comunidad. 

Un total di 71 miembro di diferente club di 
Region lo participa. Tambe n’e reuion im- 
portante aki ta presente e Vice Presidente 
di Quota International Inc. sra. Luz Marina 
Gonzalez, kende ta baly t’esun encarga como 
e representate di Quota International Inc. cu 
un workshop cu e topico “Leaders as Listen- 
ers”. 

Quota International Inc. ta gradici henter 
comunidad di Aruba pa semper a coopera, 
aporta y sostene Quota International di Aru- 
ba, cu nan proj/ectonan pa conhuntamente 
haci e diferencia positivo pa comunidad. 

Tin sospecho kende a kima dos 
auto den Caya Frere Alexis 




DLARANSON algo pasa di mey anochi a 
bati alarma pa un candela feroz den Caya 
Frere Alexis. Bombero y Polis a bay pura. Po- 
lis a yega prome y topa vlamnan grandi. 

Dos auto full na candela dilanti un cas. Un 
candela ta sendi intencionalmente. 

E dos autonan no por kima gewoon asina 
pareu. Wayanan di coriente y cable tambe a 
lcima. Elmar a yega mesora. Bomberonan a 
bay den accion. Recherche a presenta. 

Tin sospecho riba e homber M.D. lcende ta 
conoci n’e adres. E no ta bon bini mas n’e 
adres pa algun tempo despues cu un relacion 
n’e cas a termina. 

E homber M.D. no kier acepta. Polis a ser 
yama mas biaha y tin kehonan haci contra 
M.D. Kiermen autoridad tin basta informa- 
cion rond di e comportacion di e persona 
aki. Mainta autoridad a bay n’e sitio atrobe 
p’asina coy evidencia. 

Den e cas tin tres persona ta biba. Un señora 
grandi cu su yiu y su nieta. Por spera deten- 
cion un ora pa otro. 

Nisscin Sentra a dal contra rotonde di Super 
Food, dos persona a resulta herida 


DIAMARS anochi den careda di 8’or, Po- 
lis y tambe ambulance a wordo manda cu 
urgencia n’e rotonde banda di Super Food. 
Motibo tabata cu un auto a dal contra e ro- 
tonde. 

Na yegada, Polis a topa cu un Nissan Sentra, 
y den dje dos persona herida. Tabata trata 
di e chauffeur y un ocupante, ambos tabata 
herida. Ambos tabata na sanger. 

Esnan n’e sitio a nota cu e chauffeur tabata 
muy probablemente tabata bou influencia. 
Ambulance a atende cu nan. 




Muhernan di Proposito 


E grupo di movemento di hende muher B2L tin un con- 
ferensia poderoso titula; “Muhnernan di Proposito”. 
Den e evento e ekipo di B2L lo wordo acompaña p’e 
conferencista internacional Licenciada Yesenia Then; 
Prome Minister di Aruba sra. Evelyn Wever-Croes; y 
sra. Luenne Gomez-Pieters kende ta actualmente Di- 
rectora di Directie van Belastingen. 


E damanan aki lo papia riba nan experiencia y amplia 
riba e tema “Muhernan di Proposito” for di nan cono- 
cimento y sabiduria adkiri atrabes di e añanan di perse- 
verancia den nan bida. 

Informacion di evento: Dia: 31 i di mei 31 y 1 di juni 
2019. Lugar: Ballroom di Aruba Marriott Resort & 
Stellaris Casino. Ora: 7.30-10.00pm (tur 2 anochi). 

Scol di Kudawecha a presenta recomendacion 

di Conseho di Mucha na AHATA 



NA comienso di e aña aki alumnonan di ldas 6B di Scol 
Primario Kudawecha a ricibi bishita di Aruba Hotel & 
Tourism Association (AHATA) y e programa “Conseho 
di Mucha” pa cuminsa cu e proyecto unda cu e organ- 
isacion ta presenta un dilema na e alumnonan. AHATA 
su dilema tabata; con pa motiva personanan local ho- 
ben pa traha den sector turistico y sostene e pilar di nos 
economia. E alumnonan a yega e etapa unda a presenta 
nan recomendacionnan sigui pa un sesion di dialogo 
basa riba nan investigacion cu nan a haci. 

Durante e proyecto alumnonan a bishita diferente 
stakeholders den industria di turismo y a ricibi presen- 
tacion riba e topico di e dilema. Meta di e etapa di 
investigacion tabata con pa inspira hobennan pa busca 
un trabou den e industria. Muchanan di Scol Primario 
Kudawecha a siña e variedad di trabounan disponibel 
den e sector y nan a scucha directamente for di em- 
pleadonan y gerencia tocante nan experencia den e in- 
dustria y di nan amor pa e trabou. 

Despues di a ricibi informacion, e alumnonan a prepara 
riba e topico y a finalisa nan recomendacion. E presen- 
tacion di e Conseho di Mucha na AHATA, a tuma luga 
den e sala di conferencia di La Cabana Beach Resort, cu 


un dialogo fructifero y ameno. 

CEO di AHATA, Tisa LaSorte a lceda impresiona cu e 
recomendacionnan di alumnonan di Scol Primario Ku- 
dawecha pa resolve e dilemma. A sinti tambe cu alum- 
nonan a haya mas interes den e industria despues di 
nan bishitanan. 

Door di amplia nan conocemento di e sector turistico y 
informa nan di e importancia pa nos economia, alum- 
nonan ta mira oportunidad den turismo’. A base di 
locual e hobennan a presenta, AHATA lo haci un evalu- 
acion di e consehonan y lo informa e Consheo di Mu- 
cha cua ideanan lo bay implementa. AHATA ta felicita 
e hobennan di ldas 6B di Scol Primario Kudawecha pa 
e tremendo trabou y presentacion. 

Tocante Conseho di Mucha 

Na aña 2010 Prinses Laurentien van Oranje a funda De 
Missing Chapter Foundation cu ta inclui e programa di 
Kids Council. E obhetivo di e fundacion aki ta pa con- 
tribui na e solucion p’e comunidad, pero tambe tuma 
e perspectiva di muchanan y adolescente na cuenta. 
AHATA a bira pionero di esaki door di traha cu Con- 
seho di Mucha desde October 2015 hunto cu otro part- 
nernan den e sector turistico. 

Parlamentario di fraccion di AVP, Richard Arends: 

Codigo Civil riba derecho 
corporativo aproba unanimamente 



DEN Parlamento a trata diara- 
zon ultimo e ley nobo cu ta regla 
derecho di empresa y entidadnan 
comercial na Aruba. Esaki ta Buki 
2 di nos Codicgo Civil riba “recht- 
spersonenrecht”. Diferente grupo 
di trabao consistiende di experto y 
profesornan di ley a sinta e ultimo 
10 añanan pa prepara esalci. 

Varios Parlamento, como tambe 
varios Parlamentario cu awendia no 
ta Parlamentario mas, a participa 
den e reunionan preparatorio pa 
awe por a trata e ley corporativo di 
nos codigo civil. E proceso a conoce 
un empuhe grandi durante Gabine- 
tenan Mike Eman 1 y 2 y awe, final- 
mente, Gobierno actual a presente 
na Parlamento. 

E producto final ta uno moderno y 
cu un relacion fuerte cu nos sistema 
di haci negoshi na Aruba y dirigi 
na actividadnan economico nobo. 
E.o. e Codigo Civil riba entidadnan 
huridico ta mantene e N.V manera 
nos ta conoce, asina Parlamentario 
di fraccion di AVP, Richard Arends, 
a expresa y ta incorpora e VBA inte- 
gralmente como di dos tipo di enti- 
dad den e Codigo Civil. 

Anteriormente esakinan tabata wor- 
do regla den leynan apart. Pa lolce ta 
trata e futuro di AW’s a haci e cam- 
bionan necesario p’esakinan wordo 
transforma den VBA’s y ta elimina e 
posibilidad pa crea tipo di entidad- 


nan asina. 

AW’s ta wordo usa primordial- 
mente den mundo di off-shore y 
no tabata cumpli cu e rekisitonan y 
regulacionan internacional di awen- 
dia. moderno. 

E Parlamentario ta remarca cu tra- 
bao no a caba ainda, ainda Gobier- 
no mester presenta un ley di imple- 
mentacion p’e parti corporativo di 
Codigo Civil nobo tin su efecto den 
nos sistema legal. 

Comision Fiho di Parlamento cu ta 
trata asuntonan economico y finan- 
ciero a sinta cu stakeholders pa scu- 
cha nan tambe. Esaki tabata p’asina 
Parlamento por a prepara nan mes 
pa atende cu e ley aki. 

E comision a haya un splicacion tec- 
nico di e departamentonan concer- 


ni, pero como tambe di Minister. 
Fraccion di AVP a e logra tambe cu 
coalicion a duna sosten na un ley cu 
ya caba pa hopi aña ta den pipeline 
y finalmente a trata esaki den Parla- 
mento. 

Esaki ta un paso hopi grandi pa 
modernisacion, sincronisacion y 
harmonisacion di e derecho corpo- 
rativo di Aruba. 

Richard Arends ta kere cu esaki lo 
contribui facilita comercio y atrae 
inversionan. E lo simplifica estab- 
lecimento di empresa, cumpliendo 
cu e reglanan financiero internacio- 
nal. 

Como cu e ley ainda no tin efecto, 
fraccion di AVP ta urgi pa presenta 
e ley di implementacion lo mas liher 
posibel. 

Lider di fraccion Marlon Sneek: 

Gobierno tin cu manda minister Lampe cas 
pa evita desaster den enseñansa 



ARUBA mester haya un otro minister 
di enseñansa segun lider di fraccion di 
AVP, sr Marlon Sneek ya cu Auba tin 
problema den enseñansa for di créche 
te na universidad. 

Entre otro sr Sneek a mustra cu por 
ehempel e situacion di créchenan, ta 
for di algun aña caba a sinta cu mane- 
hadonan di créchenan, Parlamento a 
sinta cu e hendenan aki riba e ley aki, 
for di cual a introduci varios amienda 
pa cosnan cu nan tabata di opinion ta- 
bata haci falta den e ley aki. 

A pidi un periodo di transicion, pa ga- 
rantisa cu den cada un di e créchenan 
aki, caminda no simplemente ta djis 
wak pa mucha pero pa garantisa cu tin 
un desaroyo tambe na momento cu e 
mucha ta na e créche y asina garantisa 
cu tin standardnan cu tur mayor por sa 
na unda nan a hiba nan yiu, pa e yiu 
no ta unda cu ta, pa mayornan por bay 
nan trabou cu tur trankilidad cu nan 
yiu ta wordo cuida manera mester ta. 
“Esaki ta mesun cos cu e ley cu AVP 
a introduci pa cuido di nos hendenan 
grandi, awe por mira cu e minister cu 
tin e maneho aki bou di su encarga, si 
ta implementando esaki y poco poco 
cada un di e casnan di cuido aki tin 
cu bay cumpli cu exigencianan cu ta 
stipula den e ley. 

Pero awor di repente ‘from nowhere’ 
minister ta lanta bisa cu e ley di creche 
no ta sirbi y ta pone esaki un banda 
pero sin presenta un alternativa con- 
creto pa e ley aki. 

Pero tur caminda, Tra’i merdia, DPS, 
crechenan y tur caminda cu e minis- 
ter aki pone su man, ta problema so 
e ta crea y ta reina caos tur caminda, 
caminda tur dia e preocupacion y in- 


seguridad entre maestronan, ta sigui 
crece. 

Recientemte tabata turno di Univer- 
sidad di Auba caminda e “board of 
trusty” a emiti un carta pa minister 
Lampe cu ta bisa hopi cos pero aki e 
minister ta sigui pretende cu tur cos ta 
“koelc en ei”. 

E carta ta bisa lo siguiente literalmente: 
“It is with e heavy heart that I’m writ- 
ing this e-mail to you, to inform you, 
that I will be stepping down as Presi- 
dente of the Board of Trustees and 
Chairman of the daily board at the 
end of my current appointment, peri- 
od which will expire on May 31 of this 
academic year. 

As yio may know, the current legisla- 
tion of the Landsverordening UA who 
govern our education instalation at 
UA, provide that the existing members 
of the board of trustees, can be reap- 
pointed for another four years term. 

I have recently informed the board of 
trustees and the daily board, that un- 
der the current circumstances, I will no 
longer be available for nomination to 
renew the current appointment.” 

Pues e carta ta bisa tur cos, esta cu e 
Presidente di e hunta di directiva di 
universidad, no ta interesa pa wordo 
re-eligi pa un periodo nobo bou di e 
circunstancianan cu a existi na e mo- 
mentonan ald. 

E director den su carta a sigui mustra 
lo siguiente: 

“I consider it as important and trans- 
parent to inform you that the re- 
maining board members, have also 
submitted their respective letter of res- 
ignation.” 

Pues na mes momento a informa e 
minister cu e otro miembronan tambe 
a entrega nan carta di retiro, pues si 
e minister ta sigui pretende cu tur cos 
ta koelc en ei, ta con bin tur hende ta 
baha bay? 

Con por ta c’un hende kende pa cuater 
aña a dirigi nos universidad, ta bisa bo 
cu bou di e circumstancianan actual, 
e lo no sigui den su posicion mientras 
cu tur esunnan cu tabata compaña su 
persona den e board, tambe a entrega 
nan retiro y a baha bay en bloc. 

E accionnan aki mester por bisa min- 


ister Lampe algo tog pero ta e minis- 
ter aki so kier tabata solo c’un dede y 
ta increibel cu cuanto cos ta pasando 
den enseñansa y tur cos segun minister 
Lampe, ta culpa di otronan y no di su 
persona. 

Nos ta lamena e desaroyonan aki y nos 
ta spera cu esunnan cu ta sostene go- 
bierno, tanto coleganan minister como 
tambe esunnan den parlamento, di 
kende algun di nan ta maestronan di 
scol, mi ta spera cu nan bin bij y bisa: 
“ a yega e momento pa nos tin un otro 
minister di enseñansa, si no ta cuestion 
di get rid di e sosten den parlamento. 
Un sosten cu no ta ni necesario ya cu 
gobierno keda cu 11 asiento, nan por 
sigui dilanti pero ta increibel loke ta 
pasando den nos enseñansa y ta bon 
pa esunnan den enseñansa sa cu ta 
despues di 10 aña, ta bay mira e de- 
saster cu e minister ald ta cometiendo. 
Nos cu tin mas conocemento di e ma- 
teria ta mira cu sigui asina, ta un de- 
saster nos ta bay tin pa e pais aki pa 
loke ta nos educacion, pa loke ta nos 
hobennan. 

No por mira ningun programa cu ta 
garantisa cu e hoben ta bay haya mas 
oportunidad den den enseñansa, al 
contrario ta un guera tin tur dia den 
enseñansa caminda nos por a mira 
kico a pasa avond MAVO, middag 
MAVO y ora papia cu e minister e ta 
bisa cu no nada a pasa. 

Pero e proceso manera middag MAVO 
a cuminsa, cu e lo no sigui, cu tur hen- 
de mester a bay avond MAVO, y cu 
prome cu oktober di 2018 mester ta- 
batin e prome examennan pero na luna 
di september tabatin studiantenan cu 
no tabata ni inscribi ainda. 

Minister splica ta con e studiantenan 
aki por bay studia su materia pa octo- 
ber caba e traha su prome SO e tempo 
ey. 

Pues un desaster di marca mayor dor di 
un minister cu no sa kico e ta haciendo 
pa loke ta enseñansa, kende tur ora ta 
bisa cu e tin masha hopi diploma, ki- 
sas pa duna les pero ora di maneha, ta 
otro abilidad e mester tin y por mira 
cu e persona aki no tin abilidad pa haci 
esaki,” lider di fraccion di AVP, Marlon 
Sneelc a declara. 

Lider di AVP Mike Eman y Parlamentario Robert Candelaria 

Gratamente ricibi pa gobernante y prensa 
amigo di nos hermana isla Corsou 



DIAMARS mainta, ex Prome Minister y lider di AVP 
Mike Eman y Parlamentario Robert Candelaria, tabata 
den e programa Moru Bon Dia di Tele Curacao. 

Parti mainta nan tabatin un reunion cu Prome Minis- 
ter di Corsou, Eugene Rhuggenaath y dialuna a reuni cu 
Gobernador di Corsou, sra. George-Wout. 

Durante e programa, Eman a conta presentadornan Tito 
Duran y Nicole Maduro, cu den algun dia AVP y Eman 
mes, ta bay asumi un responsabilidad adicional den un 
organisacion cu yama ODCA, cual nan lo reuni diarazon 
y diahuebs na Costa Rica y ta spera cu nan ta bay haya 
un responsabilidad adicional como organisacion, pero 
tambe personalmente. 

Den e concepto ey di envolvimento di AVP, tin un re- 
sponsabilidad pa bay articula un vision di un pensam- 
ento politico cu ta bay atende cu hopi di e retonan cu tin 
n’e momentonan aki den mundo. 

Si mira un rato durante añanan, a conoce dos concepto 
di politica y di gobernacion, caminda cu tin uno basa 
riba e sistema di Sociale Vorming Staat, caminda e es- 
tado ta hunga un rol hopi importante, den enseñansa, 
den cultura, den salubridad. 

Y despues por mira den e epocanan manera di Ronald 
Reagan, Margareth Thatcher y e pensamento di liberal- 
ismo, Gobierno ta hala atras. Mercado ta haci mas. Tur 


dos concepto tabatin su tempo cu nan tabata wordo ad- 
mira, aprecia. Por ta nan tabata funcional hasta. 

Pero bo ta mira, si mira e eleccionnan cu a pasa na Mer- 
ca, si mira Brexit, e inkietudnan cu tin na Francia n’e 
momentonan aki, resultadonan di eleccion na Hulanda, 
tin biaha sorpresivo, ta mira cu pueblo ta zoekende. 
Pensamento di AVP ta cu e caminda pa haya e contesta 
ta hustamente den e principionan cu anteriormente ta- 
bata haci nos sociedad asina distinto na awe. 

Awe nos tin hopi individualismo. Tin biaha no ta mira 
con e situacion di otronan ta. 

E concepto di un vision comunitario y un vision di un 
pais cu ta basa hopi riba amor prohimo, basa con comu- 
nidadnan por wordo envolvi den e tarea importante di 
calidad di bida, ta conceptonan cu ta kere aden como 
partidonan Cristian Democrata. Tin cu haya un articu- 
lacion nobo den e era nobo cu nos ta aden. 

Robert Candelaria ta bay compaña Mike Eman den e 
hornada aki. Lo bay ta un conferencia/eleccion na unda 
cu lo eligi un bestuur nobo y Eman t’e candidato pa Vice 
Presidencia di ODCA. 

Ta lcere cu hustamente pasobra di su carera y con el a 
lidera pais Aruba den e ultimo añanan, a busca un hende 
cu hopi energia, hopi vision pa duna ODCA un conteni- 
do nobo. 

Ta mira cu tin retonan den full nos region, Sur America, 
Centro America y Caribe. 

ODCA tabatin un stempel grandi antes cu por influen- 
cia, por yuda, conseha, yuda stuur caminda cu mester y 
ta kere cu aworaki cu e vision cu Cristian Democratanan 
ta carga, dunando un luz nobo, un bachi nobo, e t’e con- 
testa pa hopi di e retonan cu a mira den e region y ta 
lcere cu si por cuminsa na comparti esaki di nobo, bolbe 
enfatisa dicon e ta importante pa un comunidad cuida 
su mes, con tin cu bay om cu otro. 

>>> 

Pa nan tabata hopi placentero pa scucha e entrevistanan 
prome cu esalci y tabata tremendo. Esey t’e direccion cu 
e islanan chikito y tambe como region pa busca bek, pa 
bay bek na nos raisnan. Lolce a traha bon, con famianan 
tabata funciona, con organisacionnan den comunidad 
tabatey pa yuda vang op unda cu mester. Aworaki ta 
tempo cu tin cu bay bek. 

Mike Eman a agrega cu ODCA ta pa construi lasonan. 
Tabatin reunion cu Gobernadora George-Wout hopi ame- 
no. Tambe tabatin reunion cu Emily de Jongh-Elhage, 
un persona cu na momentonan hopi crucial di Corsou, 
drentando e fase di autonomia, tabata parti principal 
den a crea e lasonan cu Hulanda, cu Aruba pa por a haci 
e cambionan di statuut posibel, pa Corsou por a haya su 
Status Autonomo, hunto cu St. Maarten. 

Tambe nan tin Maria Liberia Peters, como instituto po- 
litico pa AVP. Diamars mainta tambe nan a papia cu Eu- 
gene Rhuggenaath. 

Lolce cu ta bay haci den ODCA ta algo cu a hiba tambe 
den gobernacion na Aruba. A experimenta y a experen- 
cia cu ora bo envolvi comunidad, bo tin dialogonan so- 
cial pa determina cosnan importante, bo envolvi club, 
asociacionnan, e famia den pone e meta y e prioridadnan 
di un pais cu tin exito. 

Ainda AVP t’e partido mas grandi di Aruba, cu hopi 
reconocimento y aprecio di comunidad y ta lcere cu tin 
hopi di haber cu e forma di gobernacion cu a yega hopi 
cerca di curason di e hendenan y envolvi e comunidad. 

Si recoge e experiencia ey y pon’e den un tempo pa futu- 
ro, basa riba e principionan ey di ta presente cu e pueblo, 
di scucha y duna oportunidad n’e comunidad, pa partici- 
pa, pero tambe apela na nan mihor sentido di altruismo, 
di kier yuda, di kier coopera, di tey pa un hende mas 
vulnerabel den comunidad. 

Ta lcere cu ta hay contestanan pa retonan grandi cu tin di 
hopi hende cu ta biba nan so of personanan cu tin cierto 
enfermedad, cierto handicap, problemanan social, segur- 
idad den bario y tambe e desaroyo economico, caminda 
cu no ta unicamente enfoca si e cifra ta mustra cu bo tin 
un crecemento economico, pero con e ta wordo comparti 
y reparti den e sociedad cu bo ta wak den scol, den bario 



y miho calidad di bida di nos hendenan. 

E concepto ey ta algo cu tin cu brasa a base di algun prin- 
cipio. Principionan ta uno: Amor prohimo, solidaridad 
comparti den un bario, den un ciudad, den tur e areanan 
caminda cu instituto y famianan por ta parti di e vision. 
Ta sinti cu e lidernan politico, dirigentenan di pais. Y 
ora cu a scucha e dos personanan diamars mainta hopi 
inspirativo, cada un ta mira e necesidad aki. 

Tin cu presente hunto den un vision cu tur por brasa y 
bisa cu a haci esaki. E vision nobo, mescos cu tabata tin 
neoliberalismo, tin e parti di e Sociale Vormingsstaat, 
tin uno cu ta realmente ta draai rond di comunidad y 
belonging. 

Ta algo cu AVP kier sigui traha riba dje y busca partner- 
nan cu ta pensa mesun cos. 

Robert Candelaria a splica cu diamars atardi caba ta bu- 
lando hunto cu e delegacion di Bonaire y Corsou, pa 
Costa Rica, pa participa n’e conferencia di ODCA cu ta- 
bata diaranson y diahuebs ultimo. 

e-Government lo yuda brinda servicio 
mas eficiente y transparente 


PARLAMENTARIO Setty Christiaans-Yarzagaray 
tumando nota di bishita di Prome Minister Evelyn 
Wever-Croes na Estonia pa participa den e-Governance 
Conference, a expresa cu un e-Government na Aruba 
ta sumamente importante pa facilita y agilisa e proce- 
duranan den aparato gubernamental na Aruba. 

Siendo un pais chikito, e pensamento di hopi ta cu e 
proceduranan alci ta hopi mas facil compara cu pa pais- 
nan grandi, sinembargo, e Parlamentario ta indica cu 
esaki no t’asina. 

Pa bin cu un idea por ta facil, pero transforme den re- 
alidad ta bira dificil mirando especialmente cu finansa 
pa un idea of procedura aki no ta facil pa yega na dj’e. 
Ademas, pa haci esaki un realidad, mester tin un Gobi- 
erno cu ta para y ta lcere den sistema y proceduranan 
moderno asina y dimes ta dispuesto pa pone e placa 
disponibel. 

Den un mundo den transformacion y digitalisacion, 
ta totalmente logico pa Aruba tambe para keto n’esaki 
y sigur Gobierno pa cu su funcionamento mirando e 
hecho cu esaki tin su efecto, pero tambe ta den coopera- 
cion entre Gobierno, sector priva, NGO’s, etc. 

Mas agilisa y digitalisa e procesonan di e diferente de- 
partamentonan gubernamental, mas eficiente y efectivo 
e servicio ta bira y tambe mas transparente. 

Biniendo for di mundo di data, e Parlamentario ta bisa 
cu un sistema digitalisa ta brinda mas informacion tam- 
be cu ta hopi importante. Varios departamento, incluy- 
endo e departamentonan bou di cualnan e metanan di 
Desaroyo Sostenibel (SDGs) ta biba, tambe ta indica 
cu hopi biaha pa logra yega n’e indicador y targetnan di 
SDGs, ta necesario pa tin mucho mas data obtenibel. 

Aruba tambe ta un di e 193 paisnan cu a firma p’e meta- 
nan di SDGs di Nacionnan Uni pa logra e metanan alci 
pa 2030. E sistema di midi cu ta cumpli cu metanan di 
SDGs ta na un forma standarisa y ta un set di target y 
indicadornan pre determina pa Nacionnan Uni. 



Pa Aruba tambe cumpli, mester tin mas data disponibel 
y obtenibel. Sistemanan di introduccion di e-Govern- 
ment y digitalisacion di procesonan den e sector gu- 
bernamental, unda cu hopi mas informacion por bira 
disponibel den sentido di estadisticamente, lo yuda 
agilisa e servicionan, pero tambe ta brinda informacion 
cu tambe ta un plus. 

“Mi ta felicita Prome Minister p’e hecho cu el a wordo 
invita p’e conferencia importante alci di e-Government 
na Estonia. Como e persona cu e ta, mi sa cu Prome 
Minister lo trece pa Aruba e informacion y conocemen- 
to y lo purba transforma esaki den inovacion den sector 
gubernamental. 

Ohala cu e proyecto di e-Government aki por wordo 
ehecuta p’asina den un termino corto y a largo plaso 
trece agilisacion y eficiencia den e sistema di trabou di 
e sector gubernamental. 

E mundo comercial tambe ta pidi p’esaki mirando e 
hecho cu tin hopi ‘redtape’, hopi retraso door di dife- 
rente procedura. e-Government lo yuda agilisa esaki 
tambe. 

Di mi banda mi ta hopi positivo riba e hecho cu Prome 
Minister no solamente a wordo invita n’e Conferencia 
na Estonia sino tambe e tin e vision y determinacion pa 
yuda agilisa e sistema den e aparato gubernamental y 
haci e dunamento di servicio mas eficiente y transpar- 
ante”, Parlamentario Setty Christiaans-Yarzagaray a 
duna di conoce. 

Buki 2 di Codigo Civil di 
Aruba aproba unanimamente 
pa Parlamento 

Minister di Husticia mr. Andin Bikker 
satisfecho cu e logro unico aki 

DESPUES di hopi aña Aruba ta conoce leynan coopera- 
tivo cu modernisacion y concordando cu e leynan di Corsou 
como Sint Maarten. 

Durante un reunion di Parlamento, Minister di Husticia mr. 
Andin Bikker a duna su presentacion na miembronan di 
Parlamento diamars atardi. E1 a cuminsa na gradici Parla- 
mento p’e manera cu e comision a trata e ley. 

Tambe Minister Bikker a yama bon bini y gradici profesor 
Wino van Veen kende t’e tata intelectual di e VBA. Profesor 
van Veen den e cuadro aki a asisti den e nota di cambio pa 
por mantene esaki den concepto. 

Minister Bildcer a splica cu loke ta cambia den e ley coop- 
erativo, ta diferente ordenansa regla aworaki den e ley, p.e. 
den Werkboek van Koophandel, e NV, unda Naamloze Ven- 
nootschap ta reglamenta. 

Eyden tambe e AW ta reglamenta actualmente, apart di 
esey den ordenansa apart di VBA reglamenta, tambe tin un 
otro ordenansa cu t’esun di e fundacionnan. Den Codigo 
Civil tin reglamentacion pa loke t’e “verenegingnan”. Dife- 
rente ley separa cu ta regarda e leynan cooperativo. 

Boek 2, ta bay bira basicamente buld number dos di Aruba 
su Codigo Civil cu cooperacion di Parlamento lo aproba 
esaki. Buki number dos ta bay codifica, consolida tur e dife- 
rente reglamentacionnan separa den diferente ordenansa 
den un Codigo Civil. 

Los di esey e ta modernisa diferente aspecto, principionan 
cu basicamente ta introduci pa un par di aña of decadanan 
caba den Reino Hulandes. Pa loke ta trata e concordancia, 
e ley cu tin aworaki lo bay concorda cu e leynan cu tin na 
Corsou y Sint Maarten, mientras cu na Hulanda e ta menos 
concorda, esalci ta debi cu no tin e “acqui communautaire”, 
pasobra Aruba no ta parti di Union Europeo. 

E concordancia cu Corsou y Sint Maarten ta pasobra tin un 
Corte Comun y tin un Hoge Raad bou cual Aruba ta resorta 
segun Minister Bikker. 

Aruba su leynan no mag desvia di e hopi ey y sigur pa loke 
ta trata articulo 39 di statuut cu ta prescribi e.o. leynan di 
Codigo Civil, nan mester ta mas concorda cu ta posibel. 
Aruba a opta pa mantene e VBA, y tambe a opta pa no 
adopta den e caso aki e “private foundation”. 

Loke a pasa pa historia y segun Minister Bikker ta positivo, 
p.e. e proceso cu mester bay di antemano t’e statutonan 
esey ta pasa pa historia. 



Tambe tin cierto aspecto cu ta reglamentacion pa loke ta 
trata den region. Ald a tene cuenta p.e. e concepto cu Aruba 
ta den e region Caribense/Mericano y cu ta bin cu VBA cu 
ta basa riba e LLC Mericano y ya caba ta subraya esaki. 

Den e concepto aki, tambe ta tene cuenta cu e desaroyonan 
den Caricom y cu ta bibando den e region Caribense. Min- 
ister Bikker a gradici e comision cu a traha ocho pa nuebe 
aña largo riba e concepto di ley unda a traha un “vooront- 
werp” cu a ofrece na Gobierno y despues cu DWZ a tuma 
esaki over y canalisa y formalisa e proceso legislativo y cu 
asina awe tin un concepto di ley. 

Segun e mandatario, cierto cambio a bin pa medio di e nota 
di cambio y tambe tumando na cuenta cu tur respet pa Raad 
van Advies cu a haci cierto ahustacion y esey t’e producto 
cu tin awe. 

Ta importante pa remarca tambe, segun Minister Bildcer, cu 
den e cuadro di e plan di Gobierno, no lder laga e ehercicio 
legislativo solamente n’esaki, pasobra e intencion ta pa bin 
cu un “verzamelwetgeving” cu tur aña ta presenta na Parla- 
mento pa update diferente ley. 

Esaldnan ta e.o. husticia caminda ald-aya si mester mehora 
y optimalisa lo haci esald tambe cu e.o. Boek twee. Pronto 
lo bay conoce tambe e Codigo Civil den su totalidad cu t’e 
“aanpassing burgelijk werkboek” cu awor aki DWZ ta trah- 
ando riba e ley di ehecucion. 

E ordenansa ald tambe mester keda introduci basa riba “in- 
voeringsverordening” y tambe ta den proceso aworaki. 

Na final Minister Bikker a gradici tur instancia cu a traha 
riba e ley y tambe profesor Wino van Veen cu tabata den 
Parlamento y a haci un sugerencia na su persona p’e keda 
vigila kico t’e desaroyonan riba leynan cooperativo inter- 
nacional. Debi cu Aruba mester di pilar economico nobo, 
seguramente lo ta bon pa wak na unda por haya un niche 
market den cuadro entre otro leynan cooperativo. Na final 
di e reunion Parlamento a aproba e ley cu 14 pro y 0 contra. 

Ex Minister Presidente di Aruba, 
Mike Eman cerca Gobernador di Corsou 

Tambe a dialoga cu ex Prome Ministernan, Emily de Jongh-Elhage y Maria Liberia Peters 


DIALUNA merdia ex Prome Minister di Aruba, mr. 
Milce Eman a realisa un bishita di cortesia na Goberna- 
dor di Corsou, Lucille George-Wout. E lider di partido 
AVP tabata compaña pa miembro di Parlamento, Robert 
Candelaria. 

Den e siguiente dianan alci, Aruba y partido AVP ta bay 
asumi algun responsabilidad hopi grandi den e organ- 
isacion cu yama ODCA, Organisacion Democrata Cris- 
tian di America, cu ta un famia grandi di e partidonan 
Cristian Democrata den henter region, Sur America, 
Centro America y Caribe. 

Den e funcion nobo cu nan ta bay haya ta bay duna 
oportunidad pa sirbi nos pueblo y islanan. Ta mira cu 
ta importante cu den e funcion aki tambe, por recoge 
sentimentonan cu ta biba cerca e otro islanan, pa ora cu 
asumi e responsabilidad aki, cu por no unicamente trece 
locual ta prioridad di Aruba, locual ta deseo di Aruba, pa 
por atende den e plataforma grandi aki, den cual ta bay 
haya un funcion importante, pero tambe por vocifera e 
opinion y pensamento y deseonan tambe di e otro isla- 
nan. 

Esey ta loke ta haci cu hopi placer cu e sentido di her- 
mandad cu tin cu e islanan, pero tambe un sentido di 
responsabilidad cu politica n’e momentonan aki mester 
orienta su mes riba e rol y e funcion cu e tin, caminda cu 
ta mira den hopi pais. 

Ta hopi gradicido cu AVP t’e partido mas grandi di Aruba 
ainda, pero ta mira cu den hopi pais partidonan politico 
tog ta biba cu reto pa mantene e confiansa di e ciudada- 
nia den e sistema di gobernacion cu nos tin. 

Hopi biaha e sistema di gobernacion a bin ta aplica, 
sea neo-liberal of e sistema social democrata, caminda 
cu estado ta hunga un rol importante. Cada dos di e 
metodonan ey a perde tog algun di su aspectonan atrac- 
tivo y por mira p.e. na Merca, e desaroyo di populista, 
cu un Presidente Donald Trump lcende a wordo eligi riba 
un plataforma totalmente distinto, tin di haber cu e po- 

litica, no ta ofreciendo e comunidad, e direccion e vision, 
e sentimento cu convivi cu pueblo manera cu mester ta. 
Ey tin un tarea grandi p’e lidernan politico pa orienta 
nan mes riba un narativo nobo, con pa duna e pueblo un 
biaha mas tur rond den mundo, e confiansa cu cosnan 
cu ta haci nan dolor, e desigualdad den e reparticion di 
bienes. 

Bo ta mira den varios pais hopi pobresa, aunlce cu e pais 
tin economia grandi. Pero no tur hende ta comparti den 
dje. Tur esaki ta defectonan cu tin den e modelonan po- 
litico economico cu nos paisnan tin y cu hunto lo kier 
drecha. Ey ta importante pa haya opinion di tur hen- 
de pa ora cu presenta e visionnan nobo, cu ta duna nos 
comunidad e confiansa cu tey pa sirbi nan, cu ta algo 
sumamente importante. 

OTRO BISHITANAN 

Segun Mike Eman, tambe el a bishita e ex-Prome Min- 
isternan, Emily de Jongh-Elhage, y cu Maria Liberia Pe- 
ters. 

Ta kere ta importante pa papia naturalmente cu gober- 
nantenan actual, pero tambe pa papia cu esnan cu a yega 
di sirbi nos paisnan cu tin un miras riba historia, 

>>> 

kico t’e cosnan cu a funciona y lcico t’e cosnan cu no a 
funciona, pa hunto por mehora e modelo politico cu ta 
ofrece nos comunidad. A asumi un posicion importante 
di responsabilidad den duna un aporte na esaki. 

Como ex Prome Minister di Aruba, Mike Eman tin un 
bista bek riba cosnan cu a mira cu bo por a logra a base 
di e modelo politico cu a hiba na Aruba di inverti den e 
pueblo, den calidad di bida, den mehora tambe e reparti- 
cion di e bienestar y ta kere cu e enfoke ey di sentimento 
humano y convivencia, duna atencion na nos comundi- 
dad y nos barionan ta esencial p’e rumbo nobo di e nara- 
tivonan politico cu mester lceda duna pueblo confiansa 
den e futuro di nos paisnan. 

Pero tambe den nos modelonan politico cu sigur cada 
biaha ta mira den mundo, cu nan ta wordo seguramente 
cuestiona dor di ciudadania. 

Por mira na Francia un parti importancia di ciudadania 
ta riba caya tur diasabra. Pasobra tin un inkietud. Tin un 
sentimento cu e modelonan politico no semper ainda ta 
responde n’e necesidad di e pueblo. 

Ta n’e lidernan politico pa haci e cambionan na tempo y 
pa ofrece nos comunidad cada biaha den un etapa nobo 
un oportunidad tambe pa un otro etapa di progreso. 

CONTACTO CU PROME MINISTER DIARUBA 
Segun Eman, esaki ta parti di e trabao cu AVP tin pa 



haci. 

Den nan arena politico na Corsou, na Aruba, den henter 
mundo por mira cu tin un politica cu ta hopi basa riba 
polarisacion, caminda cu e dialogo entre e oponentenan 
politico no ta locual e mester ta. 

Ey tin sigur espacio pa por drecha. 

Na Aruba, mescos cu Corsou, e tipo di dialogonan ey en- 
tre partidonan di oposicion, lidernan di oposicion, lider- 
nan di Gobierno tin biaha ta cana cu dificultad, pero sin 
duda e pensamento cu ta bay adopta tambe pa locual 
ta trata nan responsabilidad como un di e dirigentenan 
importante di e organisacion Social Cristian na America, 
lo ta los di e sentimento unicamente di bo color politico, 
pero di bo responsabilidad di bo pais, pa bo region, pa 
otro pais, pa otro nacion y otro pueblonan. 

Den e sentido ey mester tin hopi mas espacio pa coop- 
eracion y tambe dialogo entre esnan cu no tin e mesun 
bandera politico. 

Booshi Wever di UPP ta keda acusa: 

Gobierno, Directornan di DOW y 
Serlimar ta keda colabora cu e 
corupc onnan di Otmar Oduber 

“DESPUES di a bishita Serlimar mi a expresa publicamente 
cu un maneho devastador ta tumando lugar den e compania 
estatal ald. Mi por a constata cu e Minister, den su afan pa 
hustifica su maneho, no a desmenti nada di loke mi a trece 
dilanti. Loke si Otmar a logra ta involucra tanto Gobierno 
como Director di Serlimar y Director di DOW den su ac- 
tonan corupto. 

Ta importante pa pueblo haya sa di e informacion cu mi a 
logra di compila den bishita na varios facilidad di e 3 dife- 
rente companianan”, segun Booshi Wever. 

“Nos a informa pueblo caba, cu a aumenta e “tipping-fee” 
di 120 pa 180 florin pa ton. Di e 180 florin aki, Serlimar 
ta haya 60 florin p’e por paga e compania cu na un manera 
fishy, pa no bisa corupto, a haya a un deal miyonario. 

Pero loke ta tristo ta cu Ecogas a ofrece Serlimar pa haci e 
trabou aki pa 18 florin pa ton. E cuenta no a caba aki, pa- 
sobra e “SPROOKJE” di “Waste to Energy” lo bay nifica cu 
e “tipping-fee” di 180 florin lo subi te na mas o menos 800 
florin pa ton. 

Ta premira cu pa motibo di e maneho devesatador aki, com- 
panianan cu ta traha riba e tereno di desperdicio lo haya 
nan mes obliga di kita hende for di trabou”, Booshi Wever 
a sigui denuncia. 

“En busca di mas informacion pa verifica nos ponencianan, 
nos a busca contacto cu e Director di Serlimar. Nos preocu- 
pacion a bira mas grandi despues cu a papia cu e Director di 
Serlimar. Riba preguntanan importante manera cuanto por- 
centahe di e fluho di desperdicio cu Aruba ta produci ta bay 
n’e facilidad na Pos Chikito, e no por a produci ningun cifra. 
Pa casi un aña ta pagando miles di florin pa algo cu no tin 
ningun estudio di e factibilidad economico di esaki y cu no 
ta den uzo ainda. 

Riba nos pregunta cuanto ton di desperdicio e “SPROOKJE”, 
esta Waste to Energy di Otmar Oduber mester p’e por draai, 
TAMPOCO e no sa! 

Informacion cu nos tin ta indica cu lo mester bay importa 
casi mesun hopi desperdicio cu Aruba ta produci aworaki 
for for di Corsou y Bonaire. Esaki ta pone nos pensa cu e 
Director aki ta un simpel “mucha mandá” di Otmar”. 

UPP a pidi pa haya copia di e destaho bou man di december 
2018 na unda cu ya caba nos a bisa cu tin actonan cu ta cay 
bou di e denominacion di CORUPCION. Nos no a haya 
copia pero, nos por a bay wak nan, pues “ter inzage”. 


Wel awor nos ta compronde pakico nos no por haya copia. 
Otmar Oduber ta hopi miedoso y cobarde pa no duna nos 
copia. 

Si bo no tin cos di sconde, publica e documentonan. No 
publica informacion di e compania di amigo, pero Otmar 
Oduber mester publica e cartanan cu e mes a manda of es- 
nan cu DOW a manda. 

Ta tristo pa constata con Directornan ta laga Otmar Oduber 
intimida y chantagea nan. Con por ta posibel cu un Direc- 
tor por presta su mes pa bisa Otmar Oduber den un carta 
na december 2018 cu “Optie 2” di un compania cu par- 
ticipa den e “destaho bou man” t’e mihor opcion y despues 
sucumbi pa presion y chantahe di Otmar Oduber pa awe 
papia otro cos? 

Y esaki ta un di e cartanan cu Otmar Oduber no kier pa 
mira luz di dia. E Director obviamente ta bira complice den 
henter e corupcion aki. 

Un otro carta cu Otmar Oduber no kier duna nos un copia, 
t’esun na unda e ta duna instruccion na DOW cu nan mes- 
ter bay pa “Optie 3” cu ta di e compania di su miembro di 
e Scorpio Cartel. Riba e carta ey den huki robez e ta skirbi 
e instruccion aki na man: “CRF. OPTIE 3 AANGEZIEN 
OPTIE 2 GEEN INCENIRATOR INHOUDTM” 

Esaki simpelmente ta un mentira!! Optie 2 TIN un incenira- 
tor!! Awor si esaki no ta corupcion, kico ta corupcion anto. 

No ta manera di previlegia un amigo. Anto cu ayudo di e 
Director di DOW, e Director di Serlimar y henter e Raad 
van Toezicht. Un RvT cu tin representacion di comercio 
y sindicalismo!! Unda boso voz a keda? Of boso ta apoya 
corupcion tambe? 

Ago hopi peculiar den henter e asunto aki t’e hecho cu ta 
parce cu tur hende ta den un “mood” di indiferencia na 
unda ta crea e pensamento cu ta BOOSHI ta zeur y Otmar 
t’esun cu ta haci bon. 

“A lubida cu e mesun indiferencia aki ta loke a hinca Aruba 
den e debacle financiero mas grandi di nos democracia. Ta 
parce cu e indiferencia ey a penetra no solamente den e 
gremio comercial y sindical, pero ta parce cu henter e sec- 
tor politico ta indiferente, pasobra atrobe ta parce un biaha 
mas: “NOBODY CARES!” 

Nos tin mas cu un aña ta denunciando e asuntonan aki y 
nos lo no cansa, nos lo sigui cu e lucha ald te ora cu nos 
logra para e bagamunderianan aki. 

Mirando tur loke nos a trece padilanti di e fixed-bidding, 
fixed deal, gañamento, gesjoemel y previlegiamento, nos ta 
yega na e tristo conclusion y nos mester bisa; “J’ACCUSE, 
OTMAR TA CORUPTO”!!!, Booshi Wever a finalisa su co- 
mentario. 

Exitoso clausura seminario: 

Mayor ta pa semper, aunke no ta bou mes un dak 



FUNDACION Pa Nos Muchan- 
an (FPNM) a organisa un seminario 
cu tin como titulo: “Mayor ta pa 
semper, aunlce no ta bou mes un 
dak”, unda a enfoka riba diferente 
aspecto di divorcio y separacion. 

E seminario a habri cu un presenta- 
cion di Grupo Brasil Aruba Capoei- 
ra y Grupo Abada Capoeira unda 
nan a usa e forma di arte di capoeira 
pa demostra un famia cu ta den e 
proceso di divorcio. 

E seminario a sigui cu e prome ora- 
dor, sra. Enid de Kort, kende ta un 
terapista di famia y pareha na De- 
partamento di Asunto Social, kende 
a papia tocante e diferencia entre 
divorcio riba un nivel di pareha y e 
nivel di mayor y e importancia pa 
lceda riba e nivel di mayor ora ta en- 
volvi yiunan. 

Sra. Shaska Kock, un ortopedagogo 
tambe di Departamento di Asunto 
Social, a sigui cu su presentacion to- 
cante e efectonan cu separacion tin 
riba e yiunan y con e efectonan ta 
cambia segun e fase di desaroyo cu 
e mucha t’aden. 

Sra. Shaska Kock a ofrece diferente 
tips pa yuda e mayornan minimali- 
sa e efectonan di separacion riba e 
yiunan. 

Despues di esaki, sra. Yahaira Mad- 
uro, un Juridisch Deskundige di 
Directie Voogdijraad a presenta e 
aspectonan legal di divorcio y sep- 
aracion. Sra. Maduro a duna un 
splicacion riba 4 terminonan legal 
(gezag, hoofdverblijfplaats, om- 


gangsrecht, alimentatie) cu ta im- 
portante pa compronde ora ta re- 
garda yiunan menor di edad. 

A sigui e seminario cu un otro pre- 
sentacion di sra. Enid de Kort unda 
a pone enfasis riba e reto y caracter- 
isticanan di un famia mixto (“blend- 
ed family”) cu ta wordo forma hopi 
despues di un divorcio of separa- 
cion. 

E seminario a clausura cu un discu- 
sion di panelistanan unda a contesta 


varios pregunta di e participantenen 
di e seminario. 

E discusion tabata uno hopi interac- 
tivo y loke a resalta durante e semi- 
nario ta cu mayornan tabatin hopi 
pregunta tocante e aspectonan legal 
di divorcio y separacion. 

FPNM ta gradici cada persona cu a 
forma parti n’e seminario aki y na 
cada orador pa nan tremendo pre- 
sentacion, tambe un gradicimento 
na Setar pa nan contribucion. 

Aruba Bank ta 
reconoce su empleado 
superior pa luna di mei 


PA Aruba Bank e empleado ta central y cu esaki den 
mente Aruba Banlc ta nomina un empleado ehemplar 
tur luna. E empleado cu ta scoge ta esun cu durante di e 
luna a haci su maximo esfuerso pa brinda momentonan 
superior na tur esunnan cu bishita Aruba Bank of haci 
uzo di un manera of otro di un servicio di banco. A se- 
lecciona Sra. Kam Mee Lieuw-Chau durante di luna di 
Mei como nos empleado superior. 

Sra. Kam Mee Lieuw-Chau, Officer, ta un persona cu 
a bay e extra miya pa traduci y yuda un cliente sur- 
pasa e barera di idioma pa asina e por a compronde y 
comunica su deseo. Ademas di a sobresali den su co- 
municacion, Kam Mee su dinamismo, profesionalismo 



y eficiencia a haci cu a nomin’e y reconoci como un 
empleado superior. 

Aruba Bank ta felicita y gradici Kam Mee y tur e miem- 
bronan di e famia di Aruba Banlc cu a wordo nomina 
pa yuda brinda tur cliente “Un Experiencia Superior”. 


Little league Softball caminda pa Boston 



DIA 29 di mei e seleccion di Little 
League Softball ta bayendo Bos- 
ton pa participa na e segundo High 
school of the Pacific Rim Tourna- 
ment. E seleccion di Little League 
Softball a gana tur nan wega aña 
pasa na Boston y e aña aki nos a 
prepara desde comienso di aña pa e 
torneo aki. 

E hungadonan cu ta biaha 
ta: Rachella Sewdajal, Xiort- 

canioyx Vargas Jimenez, Anchell 
Statie, Ashia Kingsale, Shaki- 
ra Kock, Keyla Cham,Sharel;din 
Krosendijk,Destiny Johnson, Yee 
Mei Cheong, Zoe Emer, Thulaika 
Rogers, Jalliyah Vesprey, ASlana 
Pitre Borja,Asmilayne Maduro 
Myah Thompson y Jean Marie 
Kock. E animo di e muchanan ta 
grandi y nos ta cla pa gana e 4 ekipo 


cu nos mester enfrenta. Nos pitch- 
ernan estelar ta Yee Mei Cheong, 
Shakira Kock, Anchell Statie, Ashia 
Kingsale, Rachella Sewdajal. E eki- 
ponan cu nos lo hunga lo tin di 
Boston, New York, Brooklyn. E ho- 
benan kier a gradici tur cu a yuda 


durante di e fundraising events cu 
nos tawata tin pa hasi e biahe aki 
posibel. Tur esnan cu sea a cumpra 
un rifa of a yuda cu articulonan pa 
nos fundraising, nos ta gradici boso 
inmensamente, Sin boso e biahe aki 
lo no tawata posibel. 

Ta bay e extra miya ora mester di dje na Hospital: 

Jaime Zievinger di Lab HOH ta Empleado di Luna 


DEN un forma diferente Dr. Horacio E. Oduber Hospital a 
scoge su Empleado di Luna di april. Empleadonan di Lab- 
HOH a bin hunto, unda cu Director di Cuido, Ezzard Cilié, 
tabatin un aviso importante. 

A resulta cu entre nan tin un Empleado di Luna y sr. Ezzard 
Cilié a revela cu esald a resulta den persona di Jaime Ziev- 
inger. E tin ya caba 40 aña trahando den Departamento di 
Patologia como analista y ta un empleado ehemplar den e 
departamento. 

Sr. Ezzard Cilié a gradici’e p’e confiansa cu e ta duna hos- 
pital y cu semper por depende riba dje. Ta masha satisfecho 
di e añanan y loke e ta nifica pa Hospital y ta spera di conta 
riba dje pa hopi aña mas. 

E team di e departamento a nomina Jamie Zievinger a base 
di criterianan duna manera servicial, cooperacion, integri- 
dad, profesional y iniciativa. 

Jaime Zievinger tin tur calidad menciona pa t’e Empleado 
di Luna, pero tambe Empleado di Aña di hospital asina su 
colega y teamleider di e departamento sra. Cyrielle Lacle- 
Diaz a conta. 

Semper e ta bay e extra miya pa clientenan, pasobra ora 
yam’e for di orario di trabou e ta cla pa yuda y ta coopera 
pa cumpli cu e trabou necesario. Hasta ora mester bin mas 
tempran dor di ‘drukte’ e ta cumpli sin keha. 

Ademas, e por brinda asistencia ora di autopsia cu por dura 
mas largo cu normal. 

Den su carera Jaime a traha cu diferente colega y asina ta 
demostra di por traha cu coleganan di diferente caracter. 
Riba tereno di integridad, Jaime ta traha na un manera pre- 
ciso y nechi. E ta un persona responsabel y ta haci tur po- 
sibel pa mehora su trabou si e mes no ta satisfecho cu ne. 

E privacidad di pashent semper ta na prome lugar y e ta 
traha cu hopi respet p’e pashent. Jaime tambe ta hopi pro- 
fesional y ta domina su funcion y trabou hopi bon. 

Aunke e tin 40 aña caba den servicio e ta keda mantene 
su conocemento y ta prudente den busca informacion den 
literatura. 

Jaime no a spera cu e lo bira Empleado di Luna y tabata 
un sorpresa grandi pe. E ta haya cu ta algo hopi great di su 
coleganan pa a nomin’e como Empleado di Luna. Pa por 
ta haciendo e trabou aki pa 40 aña, el a duna di conoce cu 
mester tin amor p’e trabou y e sigur ta stima su trabou. 



Jaime ta asisti n’e autopsia medico y forensico. Diariamente 
su trabou ta encera na analisa e parti humano cu ta bin di 
e kamber di operacion, dokter di cuero, veterinario etc. Ta 
manda e sample pe unda cu e ta corta nan, hinca nan den 
un cassette, despues e ta bay den un mashin pa saca e awa 
for di e ‘weefsel’ te ora e bira un tipo di wax. 

Ta cort’e y traha un ‘slide’ cu ta wordo entrega p’e patalogo 
cu ta diagnostica kico e pashent tin pa specialistanan por 
brinda e pashent e tratamento corecto. 

Pabien Jaime cu e bunita reconocimento bon mereci! 

Fundacion Special Olympics Aruba a 
ricibi polo shirt di Garage Cordia 

FOR di un principio Garage 
Cordia a mustra su sosten na 
Special Olympic Aruba. E aña 
aki a tuma lugar e competen- 
cia di Special Olympics Aru- 
ba na Abu Dhabi y e organ- 
isacion di Special Olympics 
Aruba tambe a participa.. 

Garage Cordia a sostene e fun- 
dacion dor di organisa acitivi- 
dadnan pa yuda nan yega n’e 
fondonan necesario. Prome cu 
e delegacion di Special Olym- 
pics Aruba a biaha, nan a rici- 
bi pechi y bril for di Garage 
Cordia. 


Despues di a regresa di Abu 
Dhabi, Garage Cordia un bi- 
aha mas a topa cu nan y aki 
a sorprende nan cu polo shirt 
pa cada atleta y miembro di 
delegacion. 

Arthuro “Tuyo” Werleman, 
Presidente di e fundacion, ta- 
bata contento di a ricibi e polo 
shirtnan y a gradici Garage 
Cordia pa tur sosten ricibi. 




SIKTONISa tur merdia, 
RADIO GALACTICA 99.9 
PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Aufora 




“ Çtuteruit 


Dios ta nos refugio, 

E ta nos fortaleza, 

El a resulta un yudador den mester 
Salmo 46:1 

Cu dolor na nos curason nos ta anuncla fayeclmento di: 



Yerlin Gregorio 
Mendieta 

Mlhor conocl como Chlno 
*08 February 1994 
119 Mel 2019 


Na nomber dl su: 

Mama: Jacquellne Nadall 


Tata:Edgar Mendleta - Gomez 

Ruman: Allan E. Maduro, Dayana P. Mendleta 

Wela: Cecllla Angel - Maduro 

Welo: Silvio Nadall 

Padrino: Mariano Angel 

Madrina: Esther Thlel - Arends 

Tantanan: Jeannle Maduro, Dlxlenne Sanny Oduber - 
Arends, Geraldlne Nadall 

Omo: Geomar Nadall 

Primay Primonan: André L. Petrocthl, Mltzy Betancur, Jasmlne 
Oduber, Jarzlnho Petrocthl, Rudolf Schwengle y famla, Jamle 
Schwengle y famla 

Su bon amlgonan: Marc Fowlery Famla 
Saturno Henriquez y Famla 
Ivan Thlel y Famia 
Jorge Croes 

Ismael Jordy Koolman y Famla 
Bryan Gomez y Famia 
Andrew Marquez y Famla 

Demas famla, amlgo(a)nan y conoclrnan: 

Mendleta, Nadall, Maduro, Flgaroa, Dljkhoff, Maduro, Thlel, 
Oduber, Donayre, Rueda, Betancur, Wernet, Fowler, Hoo, 
Solognler, Henricus, Petrocthl, Henriquez, Toledo, Mltchell, 

Tsu, Isabela, Marchena, Tromp, Nuñes, De Castro, Guanlpa, 
Thlelman, Soto Soto, Ras, Campbel, Boyce, Croes, Versteeg, 
Vrieswijk, Gonzales, Trimon, Mansur, Valentljn, Raphaela, 
Yarzagaray, De Wlndt, Geertruida, Zijlstra, Dlrksen, Mejla, 
Besellnk, Rasmljn, Arends, Kock, Gumbs, Paskel, Lanoy, 
Catallna, Wlllems, Pleters, Gomez, Wlnklaar, Law, De 
Nobrega, Rosel, Castro, Stolk, Garcla, Croeze, Solognler, 
Rudel, Peterson, Wlng, Cen, Marquez, Goljla, Zaplaln, 
Boekhoudt, Sille, Broekman, Angela, Kuipéri, Chalgut, 

Sllvanla, Gama, Romero, Ambroslo, Kock, 

Famia y amlgonan MGAT, Coleganan dl DA, Ex-coleganan di 
Jaced Wheels, Ex-coleganan di Kooyman, Ex-coleganan dl 
Flexo Man Powery Fast Dellvery. 

Condolencla lo ta diahuebs 30 mel 2019, for dl 6 or dl atardl 
pa 9br dl anochl na Aurora Funeral Home. 

Acto dl entlero lo tuma luga dlablerna 31 mel 2019, for di 9or 
pa 11 or mainta na Aurora Funeral Home. Despues lo sall pa 
Santana Catollco Sabana Basora. 

Nos ta pldl encarecldamente pa bln blstl na colornan cla sea 
blanco, blauw cla of cualkler color cla cu ta alegre manera 
semper Chlno tawata. 

Nos dlsculpa si den tristesa y dolor nos por a keda sln 
menclona un otro famla. 

Nos ta lamenta despues di entlero nos no por ricibl blshlta dl 
condolencla na cas. 




Aufora 





‘ ÇtMenat 


Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 

Salmo 100:4 

Cu dolor na nos curason nos kier anuncia fayecimento 
di: 


Odhila 

Amorisa Marquez 

Nomber di cariño “Dhila” 

*18-07-1976-123-05-2019 

Na number di su 
Querida Mayornan: 

Lucia “ Cuchi” Werleman 
tGregorio “Papi” Marquez 

Moscotanan stima: 

tDamian, tFerry, Honey, Rexy y Viggo 


Tanta y Omonan: tFrancisca Werleman y famia 

Pedro Werleman y famia 

tMario Werleman y famia 

Lucas (Yull) Werleman y famia 

Elsa Werleman y famia 

tClara Brown-Vasquez y famia 

Arlina Vasquez y famia 

tBeffy Vasquez 

Jenny Croes-Marquez y famia 

Deniris Marquez y famia 

Elsa Marquez 

Ondina Marquez y famia 

Vivian Marquez y famia 

Gladys Rasmijn y famia 

Primo y primanan sfima na Aruba, Hulanda, Merca. 

Madrina: Adrey Curriel y Vivian Marquez 

Padrino: Filomeno Figaroa 

Ihanan: Jesseline Marfinus (Tifa) 

Emylaine Dijkhoff 

Comer y Compernan. 

Manera Tanfa: Juanifa y Rubira Roys 

Bisiñanan: Benifo Marfinus 
Hubert Tromp y famia 
Humphrey Hoek y famia 

Mescos cu ruman: Siera Henriquez y famia 

Pefer Correa y famia 

Tania Djaoen y famia 

Fernando Vrolijk y famia 

Sandra Brown y famia 

Rodney Rodriquez y famia 

Erica Rozenberg 

Juri Robert 

Stichting Maneho Aruba su Carnaval (SMAC) y voluntario. 
Black Widows Team: Mens erger je niet. 

Demas amigo y amiganan cu ta hopi pa menshona. 

Demas famia: Infazon, Velasquez, Wellace, Quijada, 
Brokke, Croes, Geerman, Thiel, Werleman. 

Ta invifa pa acfo di despedida cu lo fuma lugar diasabra 1 
juni 2019 na Aurora Funeral Home for di 6’or di afardi pa 
9’or di anochi. 

Encarecidamenfe nos fa prefera pa bin cu frahe alegre. 

Lo bai fin un box disponible pa un bon causa. 




Aitfora 




ÇtMefud & Çnenuitonq 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe hañaforsa”. 

Salmo: 23 

Cu dolor na nos curason nos kier anuncia 
fayecimento di nos ser keri: 



Sra. Helen Kock 

Mihor conoci como “Mama” 

* 8 juli 1954 -124 mei 2019 

Acto di despedida lo wordo anuncia despues 


'9" 


Aufora 




f 7ti*tenat <£ @ne*na£ong 


Gradidmento v Invttadon 


Pa medio di esaki famia Fingal-Dirksz kier a gradici tur 
famia, amigo y amiganan, bisinja y conocirnan cu den 
un forma of otro a mustra nan atencion y duna nos 
sosten durante fayecemento y entiero di nos ser stima: 



Antonietta 

Elisabeth Fingal-Dirksz 

"Elly” 

Nos kier a manda un gradicimento especial na 
personal di Brandweer, HOH afdeling B-3, ForenSys. 
Tambe na Aurora Funeral home pa boso bon servicio y 
atencion. Boso muestra di atencion tabata un gran 
consuelo pa nos. 

Alaves nos ta invita pa 3 Santo Sacrificio di misa 
cualnan lo tuma lugar: 

Diabierna 31 mei 2019 pa 7or di anochi na Misa Sta. 
Filomena na Paradera 

Diasabra 1 juni 2019 pa 7or di anochi na Misa Misa 
Sta. Filomena Paradera 

Diadomingo 2 juni 2019 pa 5:30 or di atardi na Misa 
Sta. Filomena Paradera 
Boso presencia lo ta altamente aprecia. 

Caso di 
tiramento 
cu morto 


Auj^ora 

'pcute'uzt 'rtyome & (2ne*ttato*ut 

Ki alegria, ora nan a bisa mi: 

"Ban cas di Señor!" 

I awor, ata mi aki para na bo porta Señor. 
Salmo 122 

A fayece cristianamente 
Nos mama, ruman y oma stima 


Sixta Paulina Schwengle 

conoci cariñosamente como: Chita 
22 di Juni 1938 - 27 di Mei 2019 

na nomber di Chita su yiunan: 

Ann Angela y Miguel Antonio Garcia Alfonzo 
Leomar y Julieta Angela-Carvajal 

su nietonan cu tanto el a stima: 

Alexander, Aaron y Noah Angela 

su rumannan: 

Tila Schwengle 

Joop y Cita Schwengle-Thijsen 
su sobrinonan y nan famia 

tur su primonan y primanan, su ihanan, su achterprimo- 
nan y achterprimanan, su hopi amistadnan, su 
conocirnan, su bisiñanan di henter su bida largo y tur 
cu el a stima tanto 

na nomber di famianan Schwengle, De Kort y De Cuba 

ta invita pa e acto di despedida, cu lo tuma lugar riba 
diasabra 1 di Juni 2019 di 9'or pa 11 'or di mainta na 
Royal Funeral Home. 


WILLEMSTAD - 29 di mei 2019, alrededor di 21.20’or, Cen- 
tral di polis a ricibi informacion cu tabatin un caso di tiramento 
na altura di un toko den Caya Antonia EM. Newton-Corthals y 
caminda un hómber lo tabata seriamente heridá. 

E promé unidad policial cu a yega na e sitio, a bin topa un hómber 
drumi abou cu algun herida di bala na altura di su cabes, pecho y 
brasa y no tabata duna señal di bida. 

A pidi presencia di ambulans, pero na nan yegada, e personal alci 
no por a haci nada mas pa e victima. 

Dócter di polis cu a presentá na e sitio, a constatá morto di e hóm- 
ber Kendrick Misael Sophia, nase na Córsou dia 30 di maart 1991. 
For di investigacion preliminar a sali na cla cu e victima tabata pará 
hunto cu algun persona na altura di e toko, na momento cu dos 
hómber a yega cu armanan automátiko y los algun tiro dirigi riba 
e victima. 

Despues di nan acto, e dos sospechosonan a bandoná e sitio na pia. 
Riba órdo di fiscal di Ministerio Publico a confiscá e curpa sin bida 
pa mas investigacion. 

Investigacion den e caso aki ta continuá. 


Detencion pa intento 
di ladronicia 


WILLEMSTAD - Continuando cu un investigacion relacioná 
cu intento di ladronisia bou di condicion pisá pa saca sén for di 
un bancomático dia 23 di mei 2018, Polis a detené dos hómber 
sospechoso. 

Diamars 28 di mei 2019, alrededor di 05.07’or di mainta, Polis 
conhuntamente cu personal di RST a detené na Sittardstraat e 
sospechoso R.J.R. nacé na Córsou di 32 aña di edad. 

Mesora a haci un investigacion den e cas na Sittardstraat y a haña 
y confiscá articulonan cu ta di importancia pe investigacion. 

Alrededor di 09.30’or, riba caya na Soeur Gerardaweg Polis con- 
huntamente personal di RST a detené e di dos hómber sospechoso 
D.M.D.IC nacé na Córsou di 36 aña di edad. Seguidamente a 
tene entrada hudicial den un cas na Arikokweg y a haña y confiscá 
articulonan cu ta di importancia pe investigacion. 

A presentá ámbos sospechoso dilanti di un Fiscal auxiliar lcende a 
ordená nan encarcelamento pendiente di mas investigacion. 

Caso di Trago Meisjes den San Carlos 

Polis tabata cordiná pe muhénan indocumentá traha 


WILLEMSTAD. Diamars mainta bou di guia di hues m. G. 
Edelenbosch corte den prome instancia a cuminsa cu trata- 
mento di caso di muhénan Venezolano indocumentá cu a 
drenta Corsou ilegalmente y ta ehersiendo e profecion mas 
bieu di mundo riba nos isla. 

Promé cu sigui intrinsicamente riba e caso, ta bon pa hala 
atencion di publico local riba e hecho cu e muhénan aki 
practicamente ta haya nan obligá di ehersé e profecion di 
mas bieu di mundo no pa buena vida sino pasobra tin un 
dictadura feros na nan pais caminda dia pa dia e situacion 
ta bira mas hodido pasobra no tin alimento, no tin remedi, 
no tin lus ni awa regularmente y nan ta busca alivio pa nan 
situacion y di nan famia den cualkier pais strañero cu ta 
dispuesto di acohé nan. 

Señora mr. G.Edelenbos a cuminsá tratamento di casonan 
di muhénan Venezolano indocumentá cu tabata temporal- 
mente den hotel Carlos, pero tabate’y pa haci e profecion 
mas bieu di mundo den La Tasca, cu ta djis den sercania 
directo. 

Ademas nan mester fungi como ‘trago meisjes’ den e ne- 
goshi. 

E actonan ariba mencioná (castigabel) a tuma lugá duran- 
te e periodo 1 maart 2017 te 9 séptémber 2018 cu como 
protagonista cu tabata capatas dje negoshi manera Michael 
Koense (cabesante di e negoshi) y su casá, Nina Koense Fe- 


liz (e tabata la doña), pero tambe e agente policial Steven 
Seinpaal, Yolimar Mena de Hurtado y Bienvenida Leito He- 
redia ta envolvi. 

A bini padilanti cu e Venezolanonan aki mester a traha 
bou di presion, menasa y tabata ricibi but of multa pa no 
cumplimento cu e tarea. 

E polis Steven Seinpaal tabata mal meti, (aunke casá) e ta- 
batin un relacion amoroso cu un di e damanan Venezolano. 
Como polis e tabata presentá ey bisti den su uniform di 
polis, anto ta esun cu sa bin trece informacion, atverti pa 
e doñonan cu ta manehá tene cuenta cu autoridadnan por 
tene redada. 

E tabata pasa tur informacion di relevancia. 

Claramente a bini padilanti cu e tabata maluzá e sircun- 
stancia finansiero y social delicado di e Venezolanonan in- 
documentá. 

Tabata paga ticket pa e damanan Venezolanonan aki por a 
bini Corsou, pero a cambio mester a traha pa paga bék y 
mas cu esey, pasobra por papia di explotacion total. 

Tratamentuodi e caso a cuminsá diamars mainta mitar di 
10 y tin einter mainta reservá pa atendé esalci. Abogadonan 
encargá cu e defensa ta mr. Marije Vaders, mr. Uldrick Dick- 
ens, mr. H.M.MAlejandra y mr. B. Lie Atjam. Na nómber 
di Ministerio Publico tin Fiscal señora mr. E de Groot. 


Entrante 1 di mei 2019: 

Ministerio Publico tin un 
directiva pa cu trato y 
traficacion di hende 

WILLEMSTAD. For di 1 di mei 2019 e directiva di enhui- 
siamento penal pa cu trata y traficacion di hende ta drenta 
na vigor. E directiva aki ta un presepto pa Ministerio Publi- 
co pa demanda di castigo den casonan di trata y traficacion 
di hende. 

Den Casonan di traficacion di hende, ta bay pa traficacion 
di personanan y fasilitacion di estadia na stranheronan ile- 
gal. Traficacion di hende ta un acto, manera reclutá, trans- 
portá, hiba/pasa, cu ta ser ehecutá cu e meta di explotacion 
cu afan di lucro dor di haci uso di sierto medionan manera 
obligacion, violencia, extorcion y abusp. Bou di explotacion 


por pensa riba prostitucion obligá óf explotacion sexual, tra- 
bou obligá óf explotacion laboral, explotacion criminal óf 
pidimento di limosna obligá. 

E directiva aki ta duna puntonan di salida pa demandanan 
di castigo. Ademas di esaki, e directiva di demanda di cas- 
tigo ta expresá e gravedad di e delito aki dor di mencioná e 
sircunstancianan agravante pa cu e castigo óf e factornan cu 
por influenciá e grado di castigo. 

Ta keda na e fiscal pa dicidi, mirando e sircunstancianan di 
e Caso, e sospechoso y factornan relacioná cu e victimanan, 
si tin espasio den e enhuisiamento penal pa un castigo cu un 
parti condicional, eventualmente cu condicionnan particu- 
lar cu por keda imponé. Caminda ta posibel, e demanda di 
encarselacion lo ser acompañá dor di un demanda di confis- 
cacion pa kita propiedad i/óf confiscacion y un demanda pa 
privacion di cualkier derecho. 

E instruccion al<d ta bálido for di 1 di mei 2019 y por con- 
sulté via di e link: https://bitlylink.com/zjOAe . Dos aña 
despues cu e drenta na vigor, lo haci un evaluacion caminda 
lo tene cuenta cu desicionnan y motivacionnan hudicial. 

E unico corant GRATIS 

Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


UKe nos riba facebooK 

Keda “up to date” ij liKe nos riba facebooK 
www.facebooK.com/awemainta 


Subi riba nos website 

www.awemainta.com 


AWEMainta completamente 

DIGITAL 
























